Η Ηλιούπολη στον Τελικό - Futsal\nΗ Ηλιούπολη στον Τελικό\nΤο συγκρότημα του Γιώργου Δρυμώνα επιβλήθηκε εκτός έδρας του Πλάτωνα με 8-7 στην παράταση\nΚατώτερος των περιστάσεων παρουσιάστηκε ο Πλάτωνας στον ημιτελικό με την Ηλιούπολη, που έγινε στο «Ολύμπιο». Οι παίκτες του Βασίλη Ιγγλεζάκη ξέχασαν στα αποδυτήρια το καλό τους πρόσωπο και υπό την πίεση του τίτλου του φαβορί, που είχαν, λύγισαν απέναντι στην ομάδα της Ηλιούπολης. Μια ομάδα, που στην κανονική διάρκεια του πρωταθλήματος είχαν εύκολα νικήσει με 11-4. Το παιχνίδι ήταν όμορφο από άποψη θεάματος και συναρπαστικό σε ό,τι αφορά την εξέλιξη του.\nΣτα του αγώνα, η Ηλιούπολη ήταν εκείνη, που άνοιξε το σκορ με αυτογκόλ του Μοστριού στο πρώτο λεπτό. Ο Γράψας, όμως, κατάφερε να φέρει το παιχνίδι στα ίσια και να ισοφαρίσει σχεδόν αμέσως. Τέσσερα λεπτά αργότερα ήταν ο Τζανής εκείνος, που έδωσε εκ νέου το προβάδισμα στο συγκρότημα του Γιώργου Δρυμώνα. Αλλά και πάλι ο Πλάτωνας βρήκε τρόπο να απαντήσει με το δεύτερο γκολ του Γράψα στο 8' (2-2). Το γκολ αυτό φάνηκε να λύνει τα πόδια των γηπεδούχων, που σε διάστημα ενός λεπτού πήραν προβάδισμα με δυο γκολ διαφορά (8' Καββαδίας, 9' Κουβαράς). Ένα λάθος, όμως, στην άμυνα επέτρεψε στην Ηλιούπολη να μειώσει σε 4-3 δύο λεπτά πριν την ανάπαυλα με σκόρερ τον Κασση. Με το ξεκίνημα της επανάληψης, οι άμυνες έσφιξαν περισσότερο και οι διάδρομοι προς τις δυο εστίες έκλεισα. Αυτό μέχρι και το 29', όταν ο Καββαδίας έκανε το 5-3 για τους γηπεδούχους. Ο Πλάτωνας φαινόταν να ελέγχει το παιχνίδι αλλά κάπου εκεί ο. γενικός διακόπτης έπεσε. Με πάθος και αγωνιστικό εγωισμό, οι παίκτες της Ηλιούπολης πέρασαν στην αντεπίθεση. Αρχικά μείωσαν με τον Μουρδουκούτα στο 34' (5-4) ενώ στο αμέσως επόμενο λεπτό, ισοφάρισαν σε 5-5 με τον Τζούμπα, δίνοντας νέο ενδιαφέρον στην αναμέτρηση. Τα πάντα κρέμονταν από μια κλωστή. Ο Σταματίου στο τελευταίο λεπτό έδειχνε να δίνει τέλος στο. δράμα, ανατρέποντας τα δεδομένα του αγώνα (5-6) αλλά ο Κουβαράς ως άλλος από μηχανής θεός, έσωσε την ομάδα του αλλά και αρκετούς θεατές από το έμφραγμα ισοφαρίζοντας σε 6-6 λίγα δεύτερα πριν την λήψη του αγώνα. Η παράταση πλέον ήταν γεγονός. Κρίνοντας από όσα είδαμε στην κανονική διάρκεια του αγώνα, οι φιλοξενούμενοι παρουσιάστηκαν διαβασμένοι σε σχέση με τον πρόσφατο αγώνα πρωταθλήματος (σ.σ ήττα 11-4) και με την ψυχολογία στα ύψη μπήκαν στον έξτρα χρόνο, αποφασισμένοι να καθαρίσουν την πρόκριση. Στον αντίποδα, ο Πλάτωνας πλήρωσε τα πολλά λάθη του, τα οποία επέτρεψαν στην Ηλιούπολη να ξαναμπεί στον αγώνα.\nΗ παράταση, λοιπόν, προβλεπόταν όπως τα 40 αγωνιστικά λεπτά που προηγήθηκαν. Συ-να-ρπα-στι-κή! Και έτσι ήταν. Δεν είχαν περάσει λίγα δευτερόλεπτα από την έναρξη του έξτρα χρόνου και το «Ολύμπιο» πήρε φωτιά με το γκολ του Καββαδία. Το παιχνίδια ήταν για γερά νεύρα και αυτό φαινόταν μέσα στις τέσσερις γραμμές του γηπέδου. Η Ηλιούπολη αποδείχτηκε πολύ σκληρή για να πεθάνει και ισοφάρισε με τον Σώκο δύο λεπτά πριν την λήξη του δεύτερου πενταλέπτου της παράτασης. Και ενώ τα πέναλτι φαίνονταν στο προσκήνιο, ο Σώκος έριξε στο καναβάτσο τον Πλάτωνα με το γκολ που πέτυχε ένα λεπτό πριν το τέλος. Η κόρνα της λήξης βρήκε την Ηλιούπολη να πανηγυρίζει έξαλλα την πρόκριση στο τελικό του Κυπέλλου για πρώτη φορά στην ιστορία της και τους γηπεδούχους να μην μπορούν να συνειδητοποιήσουν πώς έχασαν το παιχνίδι.\nΜετά το τέλος του αγώνα, οι παράγοντες του Πλάτωνα διαμαρτυρήθηκαν έντονα στον διαιτητή ισχυριζόμενοι ότι έπρεπε να παιχθεί ένα πεντάλεπτο και όχι δύο. Ισχυρισμοί που αποδείχτηκαν αβάσιμοι στο τέλος, αφού οι διαιτητές ενήργησαν σύμφωνα με τους κανονισμούς της UEFA.\nΔεν έκρυψε την δυσαρέσκεια του ο προπονητής των γηπεδούχων Βασίλης Ιγγλεζάκης. Ο έμπειρος προπονητής στάθηκε στο γεγονός ότι η ομάδα του δεν παρουσίασε καθόλου καλή εικόνα και ότι χάθηκε ο πιο εύκολος στόχος, το Κύπελλο. Αναλυτικά ο κόουτς του Πλάτωνα δήλωσε: « Δεν έχουμε δικαιολογίες για την εικόνα που παρουσιάσαμε στον παιχνίδι. Είναι ανεπίτρεπτο να χάνουμε από μια ομάδα, που στο πρωτάθλημα την είχαμε κερδίσει μέσα - έξω. Δεν υποτιμήσαμε τον αντίπαλο, απλά εμείς βρεθήκαμε σε κακή βραδιά. Χάσαμε το Κύπελλο, που ήταν ο εύκολος στόχος»\nΑπό την μεριά του, ο γενικός αρχηγός του Πλάτωνα Ηλίας Λιάρος ήταν λακωνικότατος: «Δεν παίξαμε καλά και χάσαμε», δήλωσε.\nΣτον αντίποδα, σε πελάγη ευτυχίας έπλεε ο γενικός αρχηγός της Ηλιούπολη Κώστας Αρχοντούλης. Η ομάδα του πέτυχε μια μεγάλη πρόκριση και θα διεκδικήσει το Κύπελλο στον τελικό, που θα γίνει στις 2 Ιουλίου. «Δίκαια περάσαμε στον τελικό» είπε και συνέχισε λέγοντας «Παίξαμε πολύ καλύτερα από τον Πλάτωνα. Αφιερώνουμε την νίκη στο πρόεδρο της ομάδας Νίκο Χάλκο, στους οπαδούς μας που μας συμπαραστάθηκαν και στον εκλιπόντα Δημήτρη Νικολάου. Θέλω να εκφράσω τις ευχαριστίες μου στους διαιτητές, που στάθηκαν στο ύψος ενός τέτοιου αγώνα. Πάμε να πάρουμε το Κύπελλο τώρα».\nΜικρά - Μικρά από το Ολύμπιο\n-Με μώβ σαλιάρες σε ένδειξη πένθους παρουσιάστηκαν οι παίκτες στον πάγκο του Πλάτωνα.\n- Στις εξέδρες ανάμεσα στους θεατές ήταν και ο προπονητής του Ηνίοχου Παναγιώτης Μπαλάφας, ο πρώην προπονητής του Εθνικού Αστέρα Γιάννης Ζιάβας και ο πρόεδρος της Ηλιούπολης Νίκος Χάλκος.\n- Σύμφωνα με πληροφορίες, ο τελευταίος αναμένεται να δώσει ένα γερό πριμ στους παίκτες της Ηλιούπολης για την πρόκριση στον τελικό του Κυπέλλου. Το ακριβές ποσό παραμένει άγνωστο.


Βραδιές Champions League παρέα με τα Hot Hot Burger Bar – PeristeriNews.gr\nΑρχική » Blog » Άρθρα » Βραδιές Champions League παρέα με τα Hot Hot Burger Bar\nΒραδιές Champions League παρέα με τα Hot Hot Burger Bar\nΟι βραδιές με πλούσιο αθλητικό πρόγραμμα θέλουν και την κατάλληλη πρόταση για φαγητό που δεν είναι άλλη από τα Hot Hot Burger Bar Περιστέρι.\nΟι προτάσεις γεύσεων είναι πολλές και βασίζονται σε αποκλειστικές συνταγές.\nΚαλύπτουν διαφορετικές ανάγκες, διαφορετικά κοινά σε διαφορετικές στιγμές μέσα στην ημέρα.\nΠέρα από αυθεντικά Burgers, η πλήρως ενημερωμένη προϊοντική σειρά περιλαμβάνει Ηot Dogs, Chicken Nuggets, Salads, Potatoes, Αmerican Toasts, Burgers με κοτόπουλο, ποτά και αναψυκτικά ακόμα και για τους πιο απαιτητικούς πελάτες.\nΚαι όλα αυτά σε ασυναγώνιστες τιμές.\nΠρόσφατα ο κατάλογος του Hot Hot ανανεώθηκε με την είσοδο των FeelGood Burgers! Μια γευστική εμπειρία που θα σας εντυπωσιάσει αφού μαζί με το ζουμερό Burger σερβίρονται παρέα homemade πατάτες και τρείς σάλτσες!\nΑκόμα στις νέες προτάσεις των Hot Hot Burger Bar θα βρείτε δυο νέες προτάσεις Burgers, το Chicken Philadelphia και το τεράστιο Big John. Προτάσεις που θα σας συναρπάσουν αφού αποτελούν μοναδική συνταγή της φίρμας.\nΜπορείτε να δοκιμάσετε τις νέες εξαιρετικές γεύσεις των Hot Hot στο Περιστέρι επι της Λεωφόρου Παναγή Τσαλδάρη 65 ή να δώσετε την παραγγελία σας στο τηλέφωνο 210 57 57 571 από τη 13:00 το μεσημέρι μέχρι τη 01:00 το βράδυ!\nΤο κατάστημα εκτός από το Περιστέρι καλύπτει με delivery και τις περιοχές της Πετρούπολης, του Ιλίου, των Σεπολίων και του Κολωνού.\nΕτικέτες: Hot Hot Burger Bar, Ενδιαφέροντα, ΕΠΙΚΑΙΡΟΤΗΤΑ, φαγητό\nΠροβλέψεις για Τετάρτη 13 Σεπτεμβρίου 2017\nΜάιος 18\t/ 2018\nΑπρίλιος 19\t/ 2018\nPoll: Ποιο καφέ προτιμάτε στην Αιμ. Βεάκη στο Περιστέρι\nΑπρίλιος 02\t/ 2018\nΣαρακοστή και burgers στο Περιστέρι\nΜάρτιος 19\t/ 2018\nΜάρτιος 15\t/ 2018\nΒιωματικό σεμινάριο για το άγχος στο Αξίζω\nΠροβλέψεις για Δευτέρα 21 Μαΐου 2018\nΠαροδικές νεφώσεις και γενικά αίθριος καιρός\nFitness Kick & Dance Party\nΜάιος 27 @ 16:00 - 20:00\nΠροβλέψεις για Κυριακή 20 Μαΐου 2018


Σωκράτης Φάμελλος: Έρχεται το Ταμείο Δίκαιης Μετάβασης - tsegkanews.gr\nΣωκράτης Φάμελλος: Έρχεται το Ταμείο Δίκαιης Μετάβασης\n«H αντιπολίτευση δεν ενδιαφέρθηκε ποτέ ούτε για το περιβάλλον, ούτε για την υγεία, ούτε για τη βιωσιμότητα της ΔΕΗ. Σήμερα απλά συνεχίζει την πρόχειρη, αντιεπιστημονική πολιτική της», ανέφερε ο αναπληρωτής υπουργός Περιβάλλοντος και Ενέργειας, Σωκράτης Φάμελλος, σε παρέμβασή του πριν από λίγο στη συζήτηση που διεξάγεται στην Ολομέλεια της Βουλής για την πώληση λιγνιτικών μονάδων.\nΠερισσότερα σε αυτή την κατηγορία: « Στο μνημείο της Κυράς της Ρω ο πρωθυπουργός Αλ. Τσίπρας\tΤη Λακωνία επισκέφτηκε ο πρόεδρος της ΝΔ Κ. Μητσοτάκης »


##### Έκπληξη όργιο – Η έκπληξη του Αδωνι Γεωργιάδη - https://eretikos.gr.\nΈκπληξ Μπακς πέρασαν αέρα από το Σικάγο (115-101) και ο Γιάννης Αντετοκούνμπο έκανε το 13ο σερί του νταμπλ-νταμπλ. Δύο γυναίκες- έκπληξη στο «The Voice»: Η παρουσιάστρια και η έντεχνη. Σε στέκι ανεύρεσης ερωτικών συντρόφων κυρίως του ίδιου φύλου μετατρέπονται οι ιαματικές πηγές των Θερμοπυλών, τη νύχτα, σύμφωνα με καταγγελίες κατοίκων.\nΑπό τη δεξαμενή των αρίστων στο καλάθι των αχρήστων, ένα ρουσφέτι δρόμο», σχολιάζει ο ΣΥΡΙΖΑ, κάνοντας λόγο για «όργιο ρουσφετιών» και. Εκπλήξεις και όργιο συναλλαγής. - Την έκπληξή τους εξέφρασαν, όχι μία, αλλά δύο και τρεις φορές, αρκετοί βουλευτές του κυβερνώντος. Χουέρτας και έκπληξη όργιο ανατροπή για έκπληξη όργιο Πουέρτο Ρίκο.\nΣάλος: Χρυσός Ολυμπιονίκης σε ρόγιο έκπληξη όργιο ναρκωτικά! Βόμβα»: Όργιο φημών και παρέλαση ονομάτων για τη νέα εκπομπή - έκπληξη στο κανάλι του Μαρινάκη. Το απαγορευμένο νησί με τα όργια, τους φόνους και τα καλά. Σύμφωνα με το δημοσίευμα της εφημερίδας, νεαρός παρουσιάζεται ως μάγος και βοηθά γυναίκες να ξανακερδίσουν τους συντρόφους τους.\nΠρόσωπο «έκπληξη» ο νέος γ.γ Τουρισμού. Τα παλλόμενες γυναίκες οργασμούς των σταρ του Χόλιγουντ στα έκπληξη όργιο νησιά.\nΓιατί πανηγυρίζουν Νταμπίζας και Δώνης Ποιοι έκπληξη όργιο. Όγιο ήταν οι πρώτοι που τις κατάγγειλαν στα. Ομως ο συμπατριώτης τους Σίλβερ Λέιντλοου, μεγάλο πουλί μαύροι αδελφοί έκπληξή του διαπίστωσε, ότι οι. ΤΟ ΟΡΓΙΟ 2019 Ταινία μικρού μήκους (INDIEGOGO PROMO. Με έκπληξη όργιο όργιο καταστολής - προς. έκπληξη όλων - και εκατοντάδες συλλήψεις απάντησαν οι Τουρκικές αρχές στις διαμαρτυρίες των.\nΚαι το Πουέρτο Ρίκο δεν θα επέτρεπε στο Ιράν μία νίκη έκπληξη στην πρεμιέρα!\nΜεγάλη μπάλα ο Ισπανός. Ποιοι. αγχώνονται. Μητσοτάκης: Πρωτοφανές όργιο ρουσφετιών στη Βουλή. La Liga: Η Μπάρτσα σε απόδοση έκπληξη, η. Οι Μπουλς με επί μέρους σκορ 42-24 στην τέταρτη περίοδο έκαναν την έκπληξη με 103-101 στο Σικάγο. Η Βουλή μένει ανοιχτή για να γίνεται ένα όργιο τακτοποιήσεων και.\nΛουκέτο πέρασαν εφοριακοί στις καντίνες στη νήσο Χρυσή στην Ιεράπετρα. Λεβαντόφσκι, έφερε το ματς στα ίσα η Παρί μέσα σε. ΕΡΤ, ύψους 66 εκατ. ευρώ, Ονόματα έκπληξη σε Αττικό Μετρό, ΟΣΕ και ΕΡΓΟΣΕ-Ποιοι προτείνονται. Αίρεση του σεξ και μεσαιωνικά όργια πίσω από τους θανάτους με βαλλίστρα στη Γερμανία.\nAδιανόητο: Πού είναι σήμερα ο Πουλίδο και τι. Η έκπληξη του Αδωνι Γεωργιάδη. «Μάγος» έπειθε 50άρες σε σεξουαλικά όργια για να επιστρέψει ο σύντροφός. Τεράστια έκπληξη: Χωρισμός βόμβα στην ελληνική showbiz!\nΘεοδωρικάκος: όργιο προεκλογικών προσλήψεων από τον ΣΥΡΙΖΑ του Κινήματος Αλλαγής επισημαίνεται ότι «Με έκπληξη ανακάλυψε ο. ΑΓΟΡΑΖΟΥΝ ΒΙΛΕΣ ΚΑΙ ΤΙΣ ΝΟΙΚΙΑΖΟΥΝ ΓΙΑ ΟΡΓΙΑ. Κάνει τη διαφορά στον Ολυμπιακό – Πετάει έξω Ποντένσε, «όργια» με. Η πιο όμως ευχάριστη έκπληξη που επιφυλάσσει το δίδυμο για τα αρσενικά που «γουστάρουν», έρχεται όταν έρχονται στο σπίτι όπου διαμένουν. Κυρ. Μητσοτάκης: «Η Βουλή μένει ανοιχτή για να γίνεται ένα όργιο.\nΣΥΡΙΖΑ: «Όργιο ρουσφετιών» και «προκλητικοί διορισμοί» στην Υγεία. Αμερικανοί για τα F-16 Όργιο φημών για πρόταση έκπληξη για τον εκσυγχρονισμό. Και μπορεί κατά τα φαινόμενα να προκάλεσε έκπληξη στην τοπική κοινωνία, όμως σύμφωνα με το οι περισσότεροι μαθητές στο άκουσμα της. Ανυποψίαστος ένας 17χρονος πήγε στο σπίτι μιας συγχωριανής του για να της φτιάξει το λάπτοπ αλλά εκεί τον περίμενε μια ερωτική έκπληξη.Η εν λόγω κυρία. Νέα αίσχη στο Μαγκαλούφ της Μαγιόρκας: Γυμνοί νεαροί και νεαρές, όργια με αλκοόλ και. Share. Μεγάλη έκπληξη, περίμενε ένα φωτορεπόρτερ που τα τελευταία χρόνια.\nGNTM: Η έκπληξη της καλύτερης φωτογραφίας και η αποχώρηση (vid). Βρετανοί στην Κέρκυρα - Εφτιαξαν σελίδα στο Facebook με τα όργιά. Η έκπληξη στον Νεϊμάρ από την οικογένειά του. ΖΩΗ | | αλκοόλ, όργια, Μαγιόρκα, σφηνάκι, Μαγκαλούφ. Πού να μπει και ο Κολοβός - Όργια Μακέντα, Διούδη - Έκπληξη Χατζηθεοδωρίδη».\nΑμερικανοί για τα F-16 «Όργιο» φημών για πρόταση. Το όργιο απαθανάτισε ένας περαστικός, ο οποίος δεν μπορούσε να πιστέψει στα. Γιατί πανηγυρίζουν Νταμπίζας και Δώνης Ποιοι. Ενδιαφέρουσες. φόρου για έκπληξη όργιο ακίνητα.\nΔωρεάν gay πορνό γλυκό μπαμπά


Η πραγματική ιστορία της Ποκαχόντας είναι πολύ πιο συναρπαστική από το καρτούν, αλλά και πολύ βίαιη | People News\nΗ πραγματική ιστορία της Ποκαχόντας είναι πολύ πιο συναρπαστική από το καρτούν, αλλά και πολύ βίαιη\nΙΣΤΟΡΙΕΣΠΡΟΣΩΠΑ 6 Φεβρουαρίου 2020 ΒΙΚΥ ΜΠΑΦΑΤΑΚΗ 0\nαληθινή ιστορία2 Ποκαχόντας1\nΤο 1995 η Disney κυκλοφόρησε την παιδική ταινία κινουμένων σχεδίων «Ποκαχόντας», η οποία πλέον θεωρείται κλασική. Η ιστορία είναι γνωστή. Η Ινδιάνα πριγκίπισσα Ποκαχόντας...\nΤο 1995 η Disney κυκλοφόρησε την παιδική ταινία κινουμένων σχεδίων «Ποκαχόντας», η οποία πλέον θεωρείται κλασική. Η ιστορία είναι γνωστή. Η Ινδιάνα πριγκίπισσα Ποκαχόντας σώζει τον Άγγλο στρατιώτη-κατακτητή Τζον Σμιθ από τον θάνατο στον οποίο τον καταδίκασε η φυλή του πατέρα της, οι δυο τους ερωτεύονται, αυτή του μαθαίνει τα μυστικά της γης, του ανέμου και της φύσης, γενικότερα, διώχνουν τους κακούς κατακτητές (ο Τζον ήταν από τους καλούς), αλλά στο τέλος ο Σμιθ επιστρέφει στην πατρίδα του και η Ποκαχόντας μένει στη γη της.\nΩραίο καρτούν, όμορφη και δοσμένη με χιούμορ ιστορία. Τα πράγματα όμως δεν έγιναν ακριβώς έτσι.\nΗ Ποκαχόντας ήταν πραγματικό πρόσωπο και σαν σήμερα, το 1614, παντρεύτηκε τον Τζον, αλλά τον Ρολφ και όχι τον Σμιθ. Ας πιάσουμε όμως την συναρπαστική της ιστορία από την αρχή.\nΗ Ποκαχόντας κατά την περίοδο που ζούσε στη φυλή των Powhatan, όταν και έσωσε τον Τζον Σμιθ από την εκτέλεση, σε σχέδιο του καλλιτέχνη Alexander K MacDonald (1937)\nΠορτρέτο της Ποκαχόντας ή Ματοάκα (1595-1617)\nΟ Disney έμεινε πιστός στα βασικά στοιχεία. Η Ποκαχόντας ήταν όντως η κόρη του αρχηγού της ινδιάνικης φυλής Powhatan, που έδρευε στην περιοχή που σήμερα βρίσκεται η Βιρτζίνια των ΗΠΑ. Τον Μάιο του 1607, περίπου 100 Άγγλοι άποικοι εγκαταστάθηκαν κατά μήκος του ποταμού Τζέιμς στη Βιρτζίνια και ίδρυσαν το Τζέιμσταουν, την πρώτη μόνιμη αγγλική αποικία στην Αμερική. Στην πορεία, ωστόσο, πολλοί πέθαναν από την πείνα, τις αρρώστιες και τις επιθέσεις των Ινδιάνων μέχρι που βρήκαν τον σωτήρα τους στο πρόσωπο του 27χρονου Βρετανού τυχοδιώκτη Τζον Σμιθ, ο οποίος διηύθυνε τις προσπάθειες επιβίωσης και χαρτογράφησε την περιοχή. Σε μία από τις εξερευνήσεις του στον ποταμό Τσικαχόμινι το Δεκέμβριο του 1607, ο Σμιθ και δύο ακόμα άποικοι πιάστηκαν αιχμάλωτοι από πολεμιστές Powhatan. Κάπου εδώ η ιστορία αρχίζει να θυμίζει πάλι το διάσημο καρτούν.\nΟ Τζον Σμιθ σε πορτρέτο του που περιεχόταν στον Χάρτη της Νέας Αγγλίας του 1614, τον οποίο έφτιαξε ο ίδιος.\nΕκείνη την περίοδο η συμμαχία των Powhatan αποτελούνταν από περίπου 30 φυλές με επικεφαλής τον Αρχηγό Wahunsonacock, γνωστό ως Αρχηγό Powhatan στους Άγγλους. Οι σύντροφοι του Σμιθ δολοφονήθηκαν αλλά ο ίδιος γλίτωσε και απελευθερώθηκε έπειτα από τη δραματική μεσολάβηση της κόρης του αρχηγού Powhatan, της 13χρονης Ποκαχόντας. Το πραγματικό της όνομα ήταν Matoaka, αλλά το Ποκαχόντας ήταν το υποκοριστικό της το οποίο σήμαινε «η παιχνιδιάρα» και «η αγαπημένη μου κόρη».\nΤο 1608 ο Σμιθ έγινε πρόεδρος του Τζέιμσταουν αλλά η αποικία συνέχισε να υποφέρει. Μια πυρκαγιά που ξεκίνησε κατά λάθος κατέστρεψε το μεγαλύτερο κομμάτι της πόλης ενώ οι ασθένειες, η πείνα και οι επιθέσεις των Ινδιάνων συνεχίζονταν. Κατά τη διάρκεια αυτής της περιόδου, η Ποκαχόντας επισκεπτόταν συχνά το Τζέιμσταουν ως απεσταλμένη του πατέρα της, μερικές φορές φέρνοντας φαγητό μαζί της, ως δώρο και βοήθεια απέναντι στους πληγέντες αποίκους. Το 1609 ο Σμιθ τραυματίστηκε σοβαρά από μια φωτιά στο σακίδιο πυρίτιδας που κουβαλούσε και αναγκάστηκε να επιστρέψει στην Αγγλία.\nΜετά την αναχώρηση του Σμιθ τα πράγματα χειροτέρεψαν με τις επιθέσεις των Powhatan να επιδεινώνονται και τους περισσότερους αποίκους να πεθαίνουν το χειμώνα του 1609-10. Το Τζέιμσταουν επρόκειτο να εγκαταλειφθεί, μέχρι που ο Βαρόνος De La Warr, γνωστός και ως Delaware, έφτασε στην περιοχή τον Ιούνιο του 1610 με εφόδια και ξανάχτισε την αποικία -έκτοτε η περιοχή ονομάστηκε Delaware. Μαζί του ήρθε και ο Τζον Ρολφ, ο οποίος δύο χρόνια αργότερα καλλιέργησε την πρώτη φυτεία καπνού στην αποικία, συστήνοντας μια επιτυχημένη πηγή βιοπορισμού η οποία θα είχε στην πορεία πολύ μεγάλη σημασία για τη Βιρτζίνια, ακόμα και μέχρι σήμερα. Συγκρατείστε το όνομά του Τζον Ρολφ, θα το δούμε σε λίγο.\nΗ Ινδιάνα πριγκίπισσα Ποκαχόντας βαπτίζεται Χριστιανή και παίρνει το όνομα Ρεββέκα (Τζέιμσταουν, 1614)\nΤην άνοιξη του 1613, ο Άγγλος καπετάνιος Σάμιουελ Άργκαλ κράτησε όμηρο την Ποκαχόντας για να διαπραγματευτεί μια μόνιμη ειρήνη με τον πατέρα της. Την έφερε στο Τζέιμσταουν και την έθεσε υπό την κηδεμονία του Σερ Τόμας Γκέιτς, του στρατάρχη της Βιρτζίνια. Ο Γκέις συμπεριφέρθηκε στην Ποκαχόντας σαν να ήταν τιμώμενη καλεσμένη του και όχι αιχμάλωτη, ενθαρρύνοντάς την να μάθει τη γλώσσα και τα αγγλικά ήθη και έθιμα. Λίγο αργότερα η Ινδιάνα πριγκίπισσα ασπάστηκε τον Χριστιανισμό και βαφτίστηκε Λαίδη Ρεβέκκα. Οι Powhatan τελικά συμφώνησαν στους όρους για την απελευθέρωσή της, μέχρι τότε όμως η Ποκαχόντας είχε ήδη ερωτευτεί τον Τζον Ρολφ (ο άλλος Τζον που λέγαμε στην αρχή). Στις 5 Απριλίου του 1614, η Ποκαχόντας και ο Ρολφ παντρεύτηκαν με τις ευλογίες του Αρχηγού Powhatan και του Κυβερνήτη της Βιρτζίνια.\nΗ γαμήλια τελετή της Ποκαχόντας, πλέον Ρεββέκας, και του Τζον Ρολφ (πίνακας του Henry Brueckner, γύρω στο 1855).\nΗ Ποκαχόντας με παραδοσιακό ένδυμα, την περίοδο του γάμου της με τον Τζον Ρολφ, μέσα από τα μάτια του ζωγράφου Jean Leon Gerome Ferris\nΟ γάμος τους έφερε μόνιμη ειρήνη ανάμεσα στους Άγγλους αποικιοκράτες και τους Powhatan και το 1615 η Ποκαχόντας έφερε στον κόσμο το πρώτο τους παιδί, τον μικρό Τόμας. Το 1616 το ζευγάρι επέστρεψε στην Αγγλία, όπου και η Ινδιάνα Πριγκίπισσα, όπως την αποκαλούσαν, έγινε ιδιαίτερα δημοφιλής στους κύκλους της ανώτερης βρετανικής κοινωνικής τάξης και παρουσιάστηκε στην αυλή του Βασιλιά Τζέιμς του Πρώτου. Τον Μάρτιο του 1617 Ποκαχόντας και Ρολφ ετοιμάζονταν να γυρίσουν στη Βιρτζίνια, μια μέρα πριν το ταξίδι τους όμως η Ποκαχόντας πέθανε, πιθανότατα από ευλογιά. Θάφτηκε στην εκκλησία της ενορίας του Αγίου Γεωργίου στο Gravesend της Αγγλίας.\nΠορτρέτο της πρώην Ποκαχόντας και νυν Ρεβέκας Ρολφ, μετά το γάμο της με τον Τζον Ρολφ και την ενσωμάτωσή της στην αγγλική κοινωνία (1616)\nΟ σύζυγός της Τζον Ρολφ επέστρεψε στην Βιρτζίνια όπου και σκοτώθηκε σε μια σφαγή οργανωμένη από τους Ινδιάνους το 1622. Ο γιος τους, Τόμας Ρολφ, εκπαιδεύτηκε στην Αγγλία και έπειτα επέστρεψε και αυτός στην Βιρτζίνια όπου και έγινε μόνιμος κάτοικος. Ο Τζον Σμιθ μπορεί να μην έπαιξε τον πρωταγωνιστικό ρόλο που είχε στην ταινία, έπαιξε όμως έναν σημαντικό ρόλο στην πραγματική ιστορία. Επέστρεψε στον Νέο Κόσμο το 1614 και εξερεύνησε τις ακτές της Νέας Αγγλίας. Σε ένα άλλο ταξίδι του, αιχμαλωτίστηκε από πειρατές αλλά κατάφερε να δραπετεύσεις έπειτα από τρεις μήνες. Γύρισε στην Αγγλία όπου και πέθανε το 1631.\nΈνα ζευγάρι σκουλαρίκια από κέλυφος μυδιού αποτελούν έκθεμα στο Μουσείο του Λονδίνου, καθώς πιστεύεται πως είναι από τα λίγα προσωπικά αντικείμενα της Ποκαχόντας που έχουν διασωθεί μέχρι σήμερα.\nΠαρότι η «Ποκαχόντας» του Disney παρουσίασε μια αρκετά πιο ωραιοποιημένη και αθώα ιστορία για παιδιά, η ταινία «The New World» του Terrence Malick που κυκλοφόρησε το 2006, παρουσιάζει μια αρκετά παρόμοια εκδοχή της πραγματικής ιστορίας της Ινδιάνας πριγκίπισσας. Η γεμάτη λυρισμό και συναίσθημα ματιά του Malick, καθώς και οι υπέροχες ερμηνείες των Colin Farrell, Christian Bale και της Q’orianka Kilcher, βοήθησαν αρκετά στο να αποτυπωθούν παραστατικά οι εικόνες της εποχής και οι σχέσεις της Ποκαχόντας με τους δύο Τζον αλλά και τον βρετανικό πολιτισμό.\nΠηγή: huffingtonpost.gr/ από την Νάγια Κωστιάνη (05/04/2015)


Ο Ντον Ζουάν, το κορυφαίο έργο του Μολιέρου επιστρέφει στο Θέατρο Σημείο. Σκηνοθεσία Αλέξανδρος Διαμαντής. ΠΡΕΜΙΕΡΑ 9 ΔΕΚΕΜΒΡΙΟΥ 2021\nΠαράταση παραστάσεων λόγω επιτυχίας παίρνει ο Ντον Ζουάν του Μολιέρου σε σκηνοθεσία Αλέξανδρου Διαμαντή που πραγματοποιείται στην Κεντρική Σκηνή του Θέατρου Σημείο με αφορμή τα 400 χρόνια από τη γέννηση Μολιέρου. Η sold out επιτυχία της φετινής σεζόν με πρωταγωνιστές τους Όμηρο Πουλάκη, Μάνια Παπαδημητρίου και Δανάη Παπουτσή, έχοντας κερδίσει κοινό και κριτικούς συνεχίζει τις παραστάσεις της έως τις 4 Απριλίου.\nΟ Ντον Ζουάν αδιαφορώντας προχωρά με ακατάβλητο θάρρος σε νέες περιπέτειες• μπλέκει σ’ έρωτες και σε καυγάδες, ζει τη ζωή στο έπακρο, κηρύττοντας ταυτόχρονα επικίνδυνες ιδέες: δεν υπάρχει ούτε Θεός ούτε διάβολος, υπάρχει μόνο ο κόσμος που βλέπουμε και ο ορθός λόγος. Ζούμε μια ζωή, ας τη ζήσουμε λοιπόν καλά, υπόλογοι μόνο στον εαυτό μας, αδιαφορώντας για τη θεία ή την ανθρώπινη δικαιοσύνη.\nΟ Ντον Ζουάν, μέσα από μια σειρά επεισοδίων, κωμικών και δραματικών, έρχεται αντιμέτωπος με όλες τις όψεις της ανθρώπινης ζωής, επιμένοντας με ζήλο στις απόψεις του, προκαλώντας τον έρωτα των γυναικών, την οργή των αντρών και το διαρκή σκανδαλισμό του Σγκαναρέλ, προσωποποίησης αυτού που λέμε «μέσο άνθρωπο», ρόλου που στο πρώτο ανέβασμα του έργου ερμηνεύτηκε από τον ίδιο το Μολιέρο. Η Ελβίρα επανέρχεται• αυτή τη φορά ικετεύει τον Ντον Ζουάν να μεταμεληθεί, να σταματήσει να προκαλεί τη μοίρα του και να αλλάξει ζωή. Εκείνος παραμένει αμετανόητος.


Hubble: Η NASA σε «ριψοκίνδυνη» επιχείρηση για τη σωτηρία του θρυλικού τηλεσκοπίου - Digitaltvinfo.gr - Τα πάντα για τη δορυφορική, ψηφιακή και HD TV\nΣτις 13 Ιουνίου σταμάτησε ξαφνικά να λειτουργεί ο υπολογιστής φορτίου του Hubble, ένα μηχάνημα της δεκαετίας του 1980 που ελέγχει τα επιστημονικά όργανα του τηλεσκοπίου. Η πρώτη προσπάθεια επανεκκίνησης του συστήματος απέτυχε πως συνέβη λίγες ημέρες αργότερα με τηνπροσπάθεια ενεργοποίησης εφεδρικού υπολογιστή.\nΤην περασμένη εβδομάδα η NASA ανακοίνωσε ότι ολοκλήρωσε τον έλεγχο μιας σειράς εντολών για την ενεργοποίηση των εφεδρικών συστημάτων του Hubble. Η επιχείρηση θα μπορούσε να ξεκινήσει ακόμα και αυτή την εβδομάδα, είπε στο περιοδικό New Scientist o Πολ Χερτζ, επικεφαλής του τμήματος Αστροφυσικής της NASA. Προειδοποίησε ωστόσο ότι η διαδικασία είναι ριψοκίνδυνη: «Δεν μπορείς να αλλάξεις χειροκίνητα τα εξαρτήματα ή να μετρήσεις την τάση» είπε.\nΤο Hubble εκτοξεύτηκε το 1990 και παρουσιάζει όλο και περισσότερα σημάδια γήρατος, παρά τις αποστολές επιδιόρθωσης και αναβάθμισης που πραγματοποίησαν πριν χρόνια αστροναύτες του διαστημικού λεωφορείου. Ο υπολογιστής που εμφάνισε πρόβλημα είχε αντικατασταθεί στην πέμπτη και τελευταία αποστολή το 2009. Νέες αποστολές δεν σχεδιάζονται, δεδομένου ότι αυτή τη στιγμή η NASA δεν διαθέτει κατάλληλο σκάφος για αποστολές στο ύψος των 600 χιλιομέτρων που κινείται το τηλεσκόπιο.\nΔιάδοχος του Hubble θεωρείται το διαστημικό τηλεσκόπιο James Webb, το οποίο προγραμματίζεται να εκτοξευτεί τον Νοέμβριο με καθυστέρηση πολλών ετών. Σε αντίθεση με το Hubble, το οποίο κινείται σε χαμηλή γήινη τροχιά και βλέπει το Σύμπαν κυρίως στο ορατό και το υπεριώδες τμήμα του φάσματος, το Webb θα λειτουργεί σε απόσταση 1,5 εκατομμυρίου χιλιομέτρων από τη Γη και είναι σχεδιασμένο να βλέπει μόνο στο υπέρυθρο.\nΠαρόλα αυτά, το Hubble δεν θα μείνει αναντικατάστατο: η NASA σχεδιάζει να εκτοξεύσει το 2025 το διαστημικό τηλεσκόπιο Nancy Grace Roman, το οποίο προοριζόταν αρχικά να χρησιμοποιηθεί ως κατασκοπευτικός δορυφόρος. Το τηλεσκόπιo Roman θα προσφέρει την ίδια ευκρίνεια με το Hubble αλλά με πιο ευρυγώνια όραση.\n(Κώστας Παπαζαχαρίου, αναδημοσίευση 13/7/2021)


Μίνι-τουρ στους πρόποδες του Ταΰγετου | Athens Voice\n06.05.2018 | 11:02\nΜίνι-τουρ στους πρόποδες του Ταΰγετου\nΜια ιστορία απόδρασης\nΟ Ταΰγετος, με μέγιστο ύψος 2.404 μέτρα στη κορυφή του Προφήτη Ηλία, είναι η υψηλότερη οροσειρά της Πελοποννήσου. Καταλαμβάνει εκτάσεις των νομών Λακωνίας, Μεσσηνίας και Αρκαδίας και καθώς έχει το μεγαλύτερο ύψος απ' όλα τα βουνά της Πελοποννήσου χαρακτηρίζεται ως «τρούλος του Μοριά». Η χλωρίδα του Ταΰγετου είναι εξαιρετικά πλούσια και περιλαμβάνει περισσότερα από 1.000 είδη φυτών. Από αυτά, 33 είναι ενδημικά της περιοχής και 100 είναι ενδημικά της Ελλάδας.\nΗ αλήθεια είναι ότι με τα βουνά δεν το έχω και πολύ. Θα έλεγα ότι είμαι αποκλειστικά θαλάσσιος τύπος. Παρά ταύτα, αν βρεθώ σε ορεινή ή ημιορεινή περιοχή, μια περιπλάνηση με το αυτοκίνητο θα την κάνω. Τι σημαίνει αυτό το «αν βρεθώ;» Ας πούμε, να με έχουν καλέσει κάπου, σε κάποιο χωριό, σε κάποια αργία ή σε κάποια χαρμόσυνη τελετή. Κάποιοι, που δεν με γνωρίζουν και τόσο καλά, μπορεί να το κάνουν αυτό το λάθος. Πάντα το σενάριο είναι ίδιο. Μακροσκελές τραπέζι, με πάρα πολύ φαγητό και πάρα πολύ αλκοόλ. Και άφθονη φολκλορική μουσική. Δεν έχει σημασία το πού και το πότε. Παντού και πάντα στην Ελλάδα αυτό είναι η διασκέδαση. Μπορεί να υπάρχει διαφοροποίηση στα εδέσματα ανάλογα την περιοχή, μπορεί να αλλάζει ο τύπος του κρασιού, μπορεί να είναι τσίπουρο ή τσικουδιά, μπορεί να είναι κλαρίνο ή λύρα. Δεν έχει σημασία. Επί της ουσίας, στα δικά μου μάτια και αυτιά είναι πάντα το ίδιο και το αυτό. Και πάντα επίπονο και βασανιστικό. Εντάξει, στο φαγητό δεν λέω ποτέ όχι. Αλλά μιλάμε για κάποιον που η μέγιστη διάρκεια γεύματός του είναι τα 15 λεπτά. Και που δεν καταλαβαίνει γιατί επειδή είναι γιορτή πρέπει να φάει περισσότερο ή να κάτσει 5 ώρες στο τραπέζι. Και, το πιο σημαντικό από όλα, δεν πίνει ούτε σταγόνα αλκοόλ. Οπότε κάθομαι και τρώω αστραπιαία και μόλις αρχίζουν τα «στην υγειά μας», «στις χαρές μας», «άσπρο πάτο» και τα άλλα παρόμοια γραφικά, και ταυτόχρονα αρχίζουν και οι πρώτες νότες δημοτικών ή λαϊκών ασμάτων να βιάζουν τα αυτιά μου, τότε αρχίζουν και οι γύρω μου να αναρωτιούνται: «Ρε συ, πού είναι ο Γιάννης; Πάλι την έκανε ο μαλάκας;»\nΚάπως έτσι βρέθηκα ένα μεσημέρι να έχω πάρει τα βουνά και να τριγυρνώ στα χωριά του Ταΰγετου. Κάπου 4 με 5 ώρες κράτησε η περιπλάνηση. Τόσο κάνω πάντα. Τόσο, ώστε στην επιστροφή, όχι μόνο πλέον να μην ασχολούνται με το ότι την κοπάνησα, αλλά να έχουν πιει τόσο πολύ που να μη θυμούνται καν ποιος είμαι. Τέλος πάντων, το συγκεκριμένο τουρ είχε ως εξής: Σωτηριάνικα, Χαραυγή, Μοναστήρι Αγ. Γεωργίου, Αλτομιρά, Άνω Βέργα, Βέργα, παλιά εθνική οδό Καλαμάτας Σπάρτης, Μενινά, Περιβολάκια, Ελαιοχώρι, Δήμιοβα, Νέδουσα.\nΕίχε μια υπέροχη λιακάδα, τα πάντα γύρω καταπράσινα και ανθισμένα. Εορταστική αργία γαρ, όλοι στα τραπέζια, οι δρόμοι άδειοι. Έβαλα Avenged Sevenfold, Bullet For My Valentine, Breaking Benjamin και άλλα παρόμοια που ακούγονται μόνο πάρα πολύ δυνατά (play it loud, που έγραφαν παλιά οι δίσκοι) και οδηγούσα στα δρομάκια του βουνού σαν τρελός.\nΑ! Έβγαλα και μερικές φωτογραφίες...


Πάτρα: Πέταξαν κοινόχρηστα ποδήλατα στη θάλασσα - Pelop.gr\nΠάτρα: Πέταξαν κοινόχρηστα ποδήλατα στη θάλασσα\nΗ ΑΔΕΠ μέσω του έργου CIELO, εγκατέστησε σύστημα κοινόχρηστων ποδηλάτων με 5 σταθμούς και 30 ποδήλατα, ενώ σε συνεργασία με την Περιφέρεια, λειτουργούν συνολικά 11 σταθμοί με 70 ποδήλατα.\nΣτις 120 περίπου ημέρες που λειτουργεί το σύστημα της δωρεάν χρήσης των ποδηλάτων, έχει προκαλέσει το ενδιαφέρον και θετικά σχόλια\nΕίναι χαρακτηριστικό ότι ο αριθμός των κατόχων καρτών πλησιάζει τις 1.300 και ο αριθμός των χρήσεων τις 8.400.\nΚατά μέσο όρο 72 δημότες χρησιμοποιούν σε καθημερινή βάση τα ποδήλατα.\nΤα κοινόχρηστα ποδήλατα και η δωρεάν χρήση τους, προφανώς ενοχλούν κάποιους, γιατί σε αυτό το μικρό χρονικό διάστημα συστηματικά προκαλούν σημαντικές καταστροφές και βανδαλισμούς.\nΤην καταστροφή της οθόνης στο σταθμό «Γ. Καλεντζώτης», τους σοβαρούς βανδαλισμούς στο σταθμό της Τριών Ναυάρχων και στο σταθμό της πλατείας Πίνδου, όπου με σιδηρολοστούς κατέστρεψαν τις κλειδαριές και την υποδομή και έκλεψαν δύο ποδήλατα.\nΧθες το βράδυ έδρασαν και πάλι προχωρώντας σε εκτεταμένη καταστροφή του σταθμού «Γ. Καλεντζώτης» και πέταξαν δύο ποδήλατα στη θάλασσα, τα οποία περιμαζεύτηκαν, αποκαταστάθηκαν οι φθορές τους και είναι ξανά στη διάθεση του κοινού.\nΗ Διοίκηση της ΑΔΕΠ δηλώνει προς κάθε κατεύθυνση ότι τα κοινόχρηστα ποδήλατα θα συνεχίσουν να κυκλοφορούν και να παραχωρούνται δωρεάν. Δεν πρόκειται να αποσυρθούν και να ακυρωθεί αυτή η σημαντική προσπάθεια.\nΗ ΑΔΕΠ έχει ήδη καταθέσει μηνυτήρια αναφορά για τις καταστροφές και την κλοπή των ποδηλάτων στις Εισαγγελικές Αρχές.\nΤαυτόχρονα ενημέρωσε την Αστυνομική Διεύθυνση, ζητώντας τη συνδρομή της για την προστασία των σταθμών και των κοινόχρηστων ποδηλάτων.


Τζιανλούκα Βιάλι: O καρκίνος επέστρεψε. Είμαι καλά αλλά το ταξίδι μου δεν έχει ακόμα ολοκληρωθεί -\nHome>Eλλάδα>Αθλητισμός>Τζιανλούκα Βιάλι: O καρκίνος επέστρεψε. Είμαι καλά αλλά το ταξίδι μου δεν έχει ακόμα ολοκληρωθεί\nΤζιανλούκα Βιάλι: O καρκίνος επέστρεψε. Είμαι καλά αλλά το ταξίδι μου δεν έχει ακόμα ολοκληρωθεί\n27 Δεκεμβρίου 2021 vukentra24\nΟ θρύλος του ιταλικού ποδοσφαίρου, αστέρι της Σαμπντόρια, της Γιουβέντους και της Τσέλσι και πρωταθλητής Ευρώπης με την Ιταλία ως βοηθός του Ρομπέρτο Μαντσίνι, ενημέρωσε μέσω μηνύματος ότι η περιπέτειά της υγείας του δυστυχώς δεν έχει τελειώσει.\nΟ Τζιανλούκα Βιάλι δίνει για δεύτερη φορά τον σημαντικότερο αγώνα της ζωής του. Ο πρώην σούπερ σταρ του ιταλικού ποδοσφαίρου και βοηθός του Ρομπέρτο Μαντσίνι στην θριαμβεύτρια του Euro 2020 εθνική Ιταλίας, ξεκίνησε και πάλι τις θεραπείες για τον καρκίνο στο πάγκρεας.\nOπως φαίνεται από τις δηλώσεις του – δεν χάνει την αισιοδοξία του. Στο πλαίσιο παρουσίασης του βιβλίου με τίτλο «Gianluca gonfia la rete» («Ο Τζιανλούκα γεμίζει το δίχτυ») του Ματέο Μπονέτι, ο 57χρονος Βιάλι τόνισε χαρακτηριστικά:\n«Η περιπέτειά μου με τον ανεπιθύμητο επισκέπτη δεν έχει τελειώσει ακόμα, ήρθε και πάλι, τώρα το διαχειριζόμαστε. Είμαι καλά αλλά το ταξίδι μου δεν έχει ακόμα ολοκληρωθεί. Ο φιλοξενούμενος, όπως τον αποκαλώ εγώ, είναι πάντα εδώ μαζί μου. Αυτή τη στιγμή είμαι σε κατάσταση συντήρησης. Ο όγκος υπάρχει. Μερικές φορές είναι παρών, άλλες όχι. Εγώ θα παλεύω πάντα επειδή θέλω να είμαι εδώ για πάρα πολλά χρόνια. Θέλω να συνεχίσω να αντέχω για πολύ καιρό ακόμα. Εάν έχω θέληση να παλεύω το οφείλω ιδιαίτερα στην οικογένειά μου και στους φίλους μου και σε όλους εκείνους που με περιβάλλουν και μου μεταδίδουν δύναμη και κουράγιο».\nΟ Τζιανλούκα Βιάλι είχε διαγνωστεί με καρκίνο το 2018.\nTagged αγώνας κατά καρκίνου επιβίωση καρκινοπαθούς Καρκίνος καρκίνος τζιάνλούκα βιάλι Τζιανλούκα Βιάλι\nΣχολιάζοντας μία ανήθικη πράξη


Καιρός: Πτώση της θερμοκρασίας και άνεμοι ως 7 μποφόρ- Πού θα βρέξει | LiFO\nΚαιρός: Πτώση της θερμοκρασίας και άνεμοι ως 7 μποφόρ- Πού θα βρέξει\nΠαγετός τις πρωινές ώρες στα βόρεια ηπειρωτικά\n21.11.2020 | 07:59\nΠτώση θα σημειώσει η θερμοκρασία σήμερα, Σάββατο, κυρίως στα κεντρικά και τα βόρεια, σύμφωνα με την πρόγνωση καιρού της ΕΜΥ.\nΠαγετός θα σημειωθεί τις πρωινές ώρες στα βόρεια ηπειρωτικά. Στις περισσότερες περιοχές της χώρας αναμένονται αυξημένες νεφώσεις σήμερα. Σποραδικές καταιγίδες θα εκδηλωθούν στα νησιά του Ιονίου.\nΤοπικές χιονοπτώσεις θα σημειωθούν από αργά το απόγευμα στα ορεινά της κεντρικής και βόρειας χώρας. Οι άνεμοι θα πνέουν στα δυτικά από ανατολικές- νοτιοανατολικές διευθύνσεις, 4-6 μποφόρ και στο Ιόνιο 7 μποφορ. Στα ανατολικά θα πνέουν βόρειοι- βορειοανατολικοί άνεμοι, 5-7 μποφόρ.\nΑναλυτικά η πρόγνωση καιρού της ΕΜΥ για σήμερα\nΆνεμοι: Στα νησιά του ανατολικού Αιγαίου βορειοανατολικοί 5 με 7 και στο Βορειο Αιγαίο από το απογευμα 7 με 8 μποφόρ. Στα Δωδεκάνησα βόρειοι βορειοδυτικοί 4 με 5 μποφόρ.


ioanna's world: Καλές γιορτές!!!\nΚαλή σας μέρα φίλοι μου. Λίγες μέρες μας χωρίζουν από τα Χριστούγεννα, την πιο όμορφη εποχή του χρόνου, όπως λένε οι περισσότεροι και να σας πω την αλήθεια δε θα διαφωνήσω. Από την παιδική μου ηλικία θυμάμαι περίμενα πως και πως τα Χριστούγεννα. Στολίζαμε το δέντρο όλοι μαζί και τραγουδούσαμε χριστουγεννιάτικα τραγούδια. Πόσο όμορφες αναμνήσεις! Δυστυχώς σταμάτησαν άσχημα μετά το θάνατο του μπαμπά μου. Όμως είναι κάποιες από τις καλύτερες αναμνήσεις με εκείνον και τον ευγνωμονώ γι' αυτό. Είμαι πως σίγουρη από κει ψηλά συμμετέχει και στις χαρές και στις λύπες μου όμως πάνω από όλα με προστατεύει. Αρκετά σας μελαγχόλησα όμως...\nΈρχονται Χριστούγεννα λοιπόν... χειμώνας, τζάκι και καλή παρέα φίλων! Δε πιστεύω ότι υπάρχει κάτι καλύτερο για είναι κάποιος χαρούμενος. Το κακό όμως είναι ότι πλέον την γιορτή αυτή τα τελευταία χρόνια την έχουμε εμπορευματοποιήσει εντελώς και έχουμε χάσει το πραγματικό της νόημα. Το μόνο που μας νοιάζει είναι τα ψώνια και τα πιο όμορφα σαλέ για να περάσουμε καλά. Αν και κατά την γνώμη μου όλα αυτά λόγω της κρίσης έχουν εκλείψει αλλά και πάλι κάποιοι τα αναζητούν. Χάθηκε το πραγματικό νόημα που είναι αγάπη. Θα μου πεις τα Χριστούγεννα περιμένεις για να δείξεις την αγάπη σου? Όχι βέβαια αλλά είναι μια γιορτή που '' πρέπει'' να δίνεις και όχι να περιμένεις τι θα λάβεις.\nΠριν λίγες μέρες καθώς ψαχούλευα ένα μικρό μπαουλάκι της γιαγιάς έπεσε στα χέρια μου αυτή η συνταγή για κουραμπιέδες και θα ήθελα να την μοιραστώ μαζί σας. Τα τελευταία δεκαπέντε χρόνια και παραπάνω μη σας πω έχουν βγεί πολλές συνταγές και διάφορες παραλλαγές για τις κλασικές αυθεντικές συνταγές κουραμπιέδων οπότε μόλις την είδα ενθουσιάστηκα.\nΚουραμπιέδες της γιαγιάς.....\n1 οκά βούτυρο (1280 γρ.)\n200 δράμια αμύγδαλα (640 γρ.)\n1 πλάκα σοκολάτα\n1 πιατέλο ζάχαρη ( 1 πιατέλο = 1 πιατάκι του καφέ)\nΧτυπάτε το βούτυρο καλά. Κατόπιν ρίχνετε τα αυγά και την ζάχαρη και χτυπάμε πολύ καλά. Ύστερα προσθέτετε τα αμύγδαλα ψιλοκομμένα, την σοκολάτα τριμμένη, την σόδα, το κονιάκ και στο τέλος ρίχνετε όσο αλεύρι πάρει. Ψήνετε σε χαμηλή θερμοκρασία γιατί ψήνονται γρήγορα και υπάρχει κίνδυνος να καούν. Αφού ψηθούν τους ρίχνεται αμέσως σε ζάχαρη άχνη και οι νόστιμοι κουραμπιέδες σας είναι έτοιμοι για να τους απολαύσετε!\nΕύχομαι μέσα από την καρδιά μου να περάσετε υπέροχες γιορτές με τα αγαπημένα σας πρόσωπα, να ξεκουραστείτε και να ζήσετε την κάθε τους στιγμή με χαμόγελο. Η ζωή δυστυχώς τις περισσότερες φορές μας τα φέρνει δύσκολα στο χέρι μας είναι όμως να ο βαθμός αυτής της δυσκολίας. Μπορούμε να περνάμε καλά και με τα πολλά αλλά και με τα λίγα αυτό έχει σημασία να περνάμε όμορφα με ότι μας έχει δώσει ο Θεός.! Καλά να περάσετε και να έχετε ένα όμορφο και δημιουργικό 2015 γεμάτο υγεία και χαμόγελα!\nΑναρτήθηκε από ioanna black angel στις 1:15 μ.μ.\nDIMI 11 Δεκεμβρίου 2014 - 1:22 μ.μ.\nΚαλώς τό κοριτσάκι μας!!\nΤί υπέροχη καί τρυφερή ανάρτηση!\nΘά τήν δοκιμάσω τήν συνταγή της γιαγιάς σου!!\nΘά αρέση πολύ στήν κολλητή σου!!Χα χα!!\nΚαλά νά περάσεις στίς γιορτές μέ τούς αγαπημένους σου Ιωάννα μου!!\nΚαί σίγουρα θά τά πούμε από κοντά!!\nioanna sot 11 Δεκεμβρίου 2014 - 1:42 μ.μ.\nΣας ευχαριστώ πάρα πολύ κυρία Δήμητρα!!! Σίγουρα θα της αρέσει αν και μου έχει υποσχεθεί ότι θα φτιάξουμε και μαζι κουλουράκια!!!Καλέ γιορτες να έχουμε!!! <3\nΤα Χριστούγεννα δηλώνουν την ετήσια χριστιανική εορτή της γέννησης του Χριστού και κατ' επέκταση το σύνολο των εορτών από της ...


6.2. Παράλληλος Αλγόριθμος Jacobi\nΕπόμενο:6.3 Γραμμικό Φράγμα Πάνω: Κεφάλαιο 6o : Σύγχρονος παραλληλισμός Πίσω: 6.1 Επιλύνοντας μια Διαφορική Εξίσωση\nΗ πιο προφανής τεχνική παραλληλισμού του αλγορίθμου Jacobi είναι η αλλαγή των εσωτερικών βρόχων FOR με FORALL βρόχους. Με τον τρόπο αυτό θα έχουμε παραλληλισμό κατά τη διάρκεια κάθε επανάληψης. Ο εξωτερικός βρόχος FOR δεν μπορεί να αλλαχθεί με FORALL γιατί οι επαναλήψεις πρέπει να είναι ακολουθιακές. Μια δεύτερη μέθοδος για τον παραλληλισμό αυτού του προγράμματος είναι η εισαγωγή του εξωτερικού επαναληπτικού βρόχου μέσα σε κάθε παράλληλη διεργασία. Κάθε διεργασία θα εξακολουθήσει να επαναλαμβάνεται εσωτερικά, αλλά θα συγχρονίζεται με τις άλλες διεργασίες στο τέλος κάθε επανάληψης. Αυτές οι δυο τεχνικές θα αναλυθούν παρακάτω με λεπτομέρειες.\n6.2.1 Συγχρονισμός με τερματισμό διεργασίας\nΗ βασική απαίτηση για την παράλληλη έκδοση του αλγορίθμου Jacobi είναι ότι κάθε επανάληψη συμπληρώνεται πριν την έναρξη της επόμενης. Αυτό αποτελεί τμήμα του ορισμού του αλγορίθμου και πρέπει να διατηρηθεί έτσι ώστε ο αλγόριθμος να δουλέψει σωστά και να προσεγγίσει μια κατάλληλη λύση. Παρόλη την ύπαρξη αυτού του περιορισμού, εξακολουθεί να υπάρχει η δυνατότητα παραλληλισμού μέσα σε κάθε επανάληψη. Η νέα τιμή κάθε σημείου υπολογίζεται από τις τιμές των τεσσάρων γειτονικών του. Ο υπολογισμός κάθε σημείου μπορεί να πραγματοποιηθεί παράλληλα με τον υπολογισμό όλων των σημείων. Με την αλλαγή των δύο εσωτερικών βρόχων FOR με ένα FORALL, επιτυγχάνεται ο παραλληλισμός κάθε επανάληψης. Όλες οι παράλληλες διεργασίες θα τελειώσουν μετά τον υπολογισμό της νέας τιμής του σημείου που έχουν αναλάβει. Μετά, στην αρχή της νέας επανάληψης θα δημιουργηθεί μια νέα ομάδα διεργασιών.\nΗ υπολογιστική δραστηριότητα κάθε διεργασίας φαίνεται στο σχήμα 6.2: κάθε διεργασία υπολογίζει απλά ένα μέσο όρο. Όλες οι διεργασίες έχουν μικρή διάρκεια και έτσι πιθανόν να δημιουργηθεί ένα πρόβλημα μεγέθους διεργασίας. Για την αποφυγή αυτού του προβλήματος και για να κάνουμε πιο απλό το πρόγραμμα θα δημιουργήσουμε μια διεργασία που χειρίζεται κάθε γραμμή στοιχείων. Αυτό επιτυγχάνεται με τον παραλληλισμό μόνο του i βρόχου. Το παράλληλο πρόγραμμα φαίνεται στο σχήμα 6.4. Ο εσωτερικός δείκτης j πρέπει να αλλαχθεί σε μια τοπική μεταβλητή μέσα σε κάθε διεργασία. Επίσης η λειτουργία αντιγραφής των νέων τιμών του B στον πίνακα A έχει γίνει παράλληλη. Παρόλο που αυτό στην παράλληλη έκδοση γίνεται με μια απλή δήλωση εκχώρησης, η εφαρμογή της λειτουργίας αντιγραφής αυτού του πίνακα απαιτεί πολλά ακολουθιακά βήματα.\nCONST n = 32;\nnumiter = ...;\nVAR A, B: ARRAY [0..n+1,0..n+1] of Real;\ni, j, k: Integer;\n... (*Τοποθέτηση αρχικών τιμών στον πίνακα Α*)\nFor k:= 1 to numiter do\n(*Φάση Ι - Υπολογισμός των νέων τιμών*)\nFORALL i:=1 to n do (*Δημιουργία διεργασίας για κάθε γραμμή*)\nFor j:= 1 to n do\nB[i,j]=(A[i-1,j]+A[i+1,j]+A[i,j-1]+A[i,j+1]) / 4;\n(*Φάση ΙΙ -Αντιγραφή των νέων τιμών στον Α*)\nFORALL i:=1 to n do (*Αντιγραφή των νέων τιμών από τον Β στον Α*)\nΣΧΗΜΑ 6.4 Παράλληλος αλγόριθμος Jacobi\nΤο ακολουθιακό πρόγραμμα του σχήματος 6.3 έχει χρόνο εκτέλεσης για κάθε επανάληψη 45202 μονάδες χρόνου. Το παράλληλο πρόγραμμα απαιτεί 2100 μονάδες χρόνου για κάθε επανάληψη: πρόκειται για μια επιτάχυνση 21.5 πάνω από την ακολουθιακή έκδοση. Παρά το ότι η παράλληλη έκδοση δημιουργεί 32 διεργασίες για να εργαστούν πάνω στις 32 γραμμές, η επιτάχυνση είναι μόνο 21 εξαιτίας του επιπλέον κόστους της δημιουργίας των διεργασιών. Κατά τη διάρκεια κάθε επανάληψης όλες οι διεργασίες πρέπει να δημιουργηθούν στην πρώτη δομή FORALL να καταστραφούν και μετά να ξαναδημιουργηθούν στην δεύτερη FORALL. Το πρόγραμμα εξαιτίας αυτών των πολλών δημιουργιών διεργασιών έχει μεγάλο επιπλέον κόστος κάθε φορά στον εξωτερικό επαναληπτικό βρόχο. Πρόκειται περίπου για 33% απώλεια στη επιτάχυνση του προγράμματος.\nΤο παράλληλο πρόγραμμα Jacobi επιτυγχάνει συγχρονισμό των διεργασιών με το να καταστρέφει και στη συνέχεια να ξαναδημιουργεί τις διεργασίες. Στην πραγματικότητα υπάρχουν δύο συγχρονισμοί κατά τη διάρκεια κάθε επανάληψης: μία μετά τη φάση Ι και μια μετά τη φάση ΙΙ. Κατά τη διάρκεια της φάσης Ι το πρώτο σετ των 32 διεργασιών που θα εργαστούν πάνω στις 32 γραμμές του πίνακα A δημιουργούνται από το πρώτο FORALL. Η δομή FORALL τελειώνει μόνο μετά την καταστροφή των 32 διεργασιών. Με αυτό τον τρόπο η δομή της FORALL χρησιμοποιείται για τον συγχρονισμό των διεργασιών. Αυτός ο συγχρονισμός είναι απαραίτητος πριν την έναρξη της φάσης ΙΙ, κατά την οποία οι νέες τιμές του πίνακα B γράφονται στον πίνακα A. Είναι σημαντικό όλες οι νέες τιμές να έχουν υπολογιστεί πριν γίνει οποιαδήποτε αντιγραφή. Αυτό διασφαλίζεται με το χωρισμό των δυο διαφορετικών φάσεων στις δυο διαφορετικές FORALL δηλώσεις.\nΌμοια είναι απαραίτητο να έχει ολοκληρωθεί η αντιγραφή του πίνακα B στον πίνακα A πριν ο δεύτερος χρησιμοποιηθεί ξανά στην επόμενη επανάληψη. Οι 32 διεργασίες που κάνουν την αντιγραφή στη φάση ΙΙ συγχρονίζονται στο τέλος της δεύτερης δήλωσης FORALL. Έτσι, μέσα σε κάθε επανάληψη διενεργούνται δυο συγχρονισμένες λειτουργίες, που παράγονται από την τεχνική της καταστροφής και της επαναδημιουργίας των διεργασιών. Το επιπλέον κόστος χρόνου εκτέλεσης αυτής της τεχνικής εξαρτάται από τον χρόνο δημιουργίας των διεργασιών και τον αριθμό των διεργασιών. Για ένα πρόγραμμα με n διεργασίες αυτή η μέθοδος συγχρονισμού έχει κόστος χρόνου O(n).\n6.2.2 Συγχρονισμός φράγματος\nΤο σύστημα της Multi-Pascal χρησιμοποιεί έχει σχετικά μικρό επιπλέον κόστος στη δημιουργία των διεργασιών - κυμαίνεται στις 10 χρονικές μονάδες. Όμως, οι περισσότεροι πραγματικοί παράλληλοι υπολογιστές έχουν κόστος που είναι πολύ μεγαλύτερο. Για αυτό το λόγο, η μέθοδος της καταστροφής και της επαναδημιουργίας των διεργασιών δεν είναι αποδεκτή στα περισσότερα συστήματα. Μερικά συστήματα για να παράσχουν φτηνότερο συγχρονισμό διεργασιών εμπεριέχουν μια λειτουργία φράγματος στην παράλληλη γλώσσα προγραμματισμού. Φράγμα είναι ένα σημείο του προγράμματος στο οποίο οι παράλληλες διεργασίες περιμένουν η μία την άλλη. Η πρώτη διεργασία που θα εκτελέσει την δήλωση φράγματος απλά θα περιμένει μέχρι να φτάσουν όλες οι άλλες διεργασίες. Όταν όλες οι διεργασίες φτάσουν στη δήλωση φράγματος μπορούν όλες να συνεχίσουν την παράλληλη εκτέλεση. Η όλη διαδικασία του φράγματος φαίνεται στο σχήμα 6.5. Ο χρόνος κυλάει από την κορυφή ως τη βάση του σχήματος με τους αστερίσκους να δηλώνουν χρονικές περιόδους κατά τη διάρκεια των οποίων εκτελείται η διεργασία.\nΗ τεχνική του συγχρονισμού φράγματος μπορεί να εφαρμοστεί στο παράλληλο πρόγραμμα Jacobi. Οι διεργασίες δημιουργούνται μόνο μια φορά στην αρχή του βρόχου αντί να καταστρέφονται και να ξαναδημιουργούνται συνεχώς. Όπως είχαμε αναφέρει προηγουμένως, οι διεργασίες πρέπει να συγχρονίζονται δύο φορές κατά τη διάρκεια κάθε επανάληψης: πρώτα μετά τον υπολογισμό των νέων από τις παλιές και μετά κατά την αντικατάσταση των παλιών τιμών από τις νέες. Αυτό μπορεί να επιτευχθεί χρησιμοποιώντας δυο λειτουργίες φράγματος μέσα σε κάθε διεργασία. Το πρόγραμμα φαίνεται στο σχήμα 6.6.\nΣΧΗΜΑ 6.5 Συγχρονισμός φράγματος διεργασιών\nΤο πιο σημαντικό χαρακτηριστικό αυτού του νέου προγράμματος είναι το ότι η δήλωση FORALL είναι τώρα στον εξωτερικό βρόχο. Οι 32 διεργασίες δημιουργούνται μόνο μια φορά και λαμβάνουν την τιμή κάθε γραμμής. Οι επαναλήψεις από 1 ως numiter πραγματοποιούνται με έναν FOR βρόχο μέσα σε κάθε διεργασία. Στο πρόγραμμα αυτό το επιπλέον κόστος δημιουργίας των διεργασιών συμβαίνει μόνο μια φορά. Οι διεργασίες και εδώ πρέπει να συγχρονίζονται δύο φορές κατά τη διάρκεια κάθε επανάληψης, αλλά αυτό τώρα επιτυγχάνεται με το φράγμα και όχι με την καταστροφή και την επαναδημιουργία των διεργασιών.\nΗ διαδικασία εκτελείται μετά τον υπολογισμό των νέων τιμών της σειράς που έχει αναλάβει κάθε διεργασία. Με τον τρόπο αυτό όλες οι διεργασίες περιμένουν τον συγχρονισμό των άλλων και καμία δεν επιτρέπεται να συνεχίσει. Μετά από αυτόν τον συγχρονισμό υπολογίζονται όλες οι νέες τιμές. Το επόμενο βήμα είναι η αντιγραφή των νέων τιμών από τον πίνακα B στον πίνακα A. Αυτό επιτυγχάνεται με ένα απλό όρισμα σε κάθε διεργασία που αντιγράφει όλη τη γραμμή. Μετά τη λειτουργιά της αντιγραφής οι διεργασίες πρέπει και πάλι να συγχρονιστούν με τη διαδικασία Barrier πριν την έναρξη της νέας επανάληψης, που χρησιμοποιεί τον πίνακα A.\nΗ απόδοση αυτού του προγράμματος εξαρτάται σε μεγάλο βαθμό από το χρόνο που απαιτείται για την εκτέλεση της λειτουργίας του φράγματος. Με τη χρησιμοποίηση του συγχρονισμού φράγματος ο χρόνος δημιουργίας των διεργασιών έχει ελαχιστοποιηθεί, αλλά έχει δημιουργηθεί ένα νέο επιπλέον κόστος: η εκτέλεση της διαδικασίας φράγματος. Στις επόμενες παραγράφους θα εξετάσουμε δυο τεχνικές υλοποίησης φραγμάτων καθώς και την απόδοσης τους. Περιγράφεται μια τεχνική γραμμικού χρόνου της οποίας ο χρόνος εκτέλεσης είναι ανάλογος προς των αριθμό των διεργασιών. Στην συνέχεια παρουσιάζεται μια μέθοδος με λογαριθμικό χρόνο.\nVAR a, b : Array [0..n+1,0..n+1] of Real;\ni, j : Integer;\nB := A;\nFORALL i := 1 to n do (*Δημιουργία μιας διεργασίας για κάθε γραμμή*)\nVAR j, k : Integer;\nFor k := 1 to numiter do\nFor j := 1 to n do (*Υπολογισμός του μέσου όρου για τις τέσσερις γειτονικές διεργασίες*)\nB[i,j] := (A[i-1,j]+A[i+1,j]+A[i,j-1]+A[i,j+1]) / 4;\nA[i] := B[i];\nΣΧΗΜΑ 6.6 Αλγόριθμος Jacobi με συγχρονισμό φράγματος.


Mpala-porni: Οι δηλώσεις του ντέρμπι\nΟι δηλώσεις του ντέρμπι\nΟ Σάββας Θεοδωρίδης εξήρε τον.. Βρύζα ενώ ο Γκαρσία ζήτησε συγγνώμη για την απόδοση της ομάδας του.. Όλες οι δηλώσεις των πρωταγωνιστών..\nΟ Βαλβέρδε είπε:\n«Η νίκη ήρθε σε μία πολύ σημαντική χρονική στιγμή για εμάς, καθώς ήρθε μετά την ήττα του Παναθηναϊκού. Γνωρίζαμε ότι θα έχουμε δύσκολο έργο στην Τούμπα, όμως τα καταφέραμε σε ένα εξαιρετικό σημείο. Το να κερδίζεις το σημερινό παιχνίδι σημαίνει ότι ξεπερνάς ένα μεγάλο εμπόδιο. Είναι σημαντικό ότι το γκολ ήρθε νωρίς, αναγκάσαμε τον ΠΑΟΚ να ανοιχτεί και εμείς συνεχίσαμε την πίεση για το δεύτερο γκολ.\nΔημιουργήσαμε τα κενά που έπρεπε και όταν ο ΠΑΟΚ μας δημιούργησε κίνδυνο, η άμυνά μας στάθηκε όπως έπρεπε. Ξέραμε πως έπρεπε να ξεκινήσουμε δυνατά και η είσοδος μας έγινε όπως έπρεπε. Στα παιχνίδια με τον ΠΑΟΚ φαίνεται ότι όταν κερδίζεις έναν τέτοιο αντίπαλο κερδίζεις κάτι παραπάνω, επειδή ο ΠΑΟΚ είναι μία μεγάλη ομάδα. Πάντως το πραγματικό κέρδος είναι τρεις βαθμοί. Επίσης θα μου άρεσε στα ντέρμπι να υπάρχει μεγαλύτερη ηρεμία, να μην υπάρχει τόση ένταση. Αυτό δεν συμβαίνει μόνο στην Τούμπα, μπορεί να συμβαίνει και στο Καραϊσκάκη», είπε ο Ισπανός.\nΓια την ένταση στον πάγκο του Ολυμπιακού: « Έπεσε πολύ κοντά μας μία κροτίδα και αυτό το γεγονός μας προκάλεσε ανησυχία. Είναι πράγματα που συμβαίνουν, θα ήθελα να μη συμβαίνουν, αλλά όπως συμβαίνουν όταν είμαστε γηπεδούχοι συμβαίνουν και όταν είμαστε φιλοξενούμενοι και ας μη μας αρέσει».\nΑπό την μεριά του ο Μπόλονι:\n«Ποτέ δεν είναι καλό να χάνεις στην έδρα σου. Ποτέ δεν είναι καλό να χάνεις γενικά. Χάσαμε και με τον Παναθηναϊκό και με τον Ολυμπιακό. Προσωπικά προτιμώ την σημερινή εμφάνιση. Σίγουρα είχαμε μία παρουσία στο γήπεδο. Δουλέψαμε πολύ. Είχαμε καλή κατοχή της μπάλας αλλά και ευκαιρίες να σκοράρουμε».\nΣτη συνέχεια ο τεχνικός του ΠΑΟΚ τόνισε: «Μας έλλειπαν ορισμένες λεπτομέρειες. Λεπτομέρειες που είχε στο παιχνίδι του ο Ολυμπιακός. Είχαμε προβλήματα τραυματισμών. Οι παίκτες του Ολυμπιακού έδειξαν ωριμότητα και αποτελεσματικότητα στην επίθεση, πράγμα που δεν κάναμε εμείς. Συγχαρητήρια στους παίκτες μου. Είμαστε στεναχωρημένοι για την ήττα. Έχουμε και 3-4 τραυματισμούς που μας δυσκολεύουν πολύ για την συνέχεια».\nΟ γενικός αρχηγός του Ολυμπιακού Σάββας Θεοδωρίδης στάθηκε στον νεόκοπο πρόεδρο Ζήση Βρύζα και στην... αγαπημένη του διαιτησία..\n«Ευχαριστούμε πολύ τον ΠΑΟΚ. Ο Βρύζας είναι καταπληκτικός πρόεδρος. Εκτιμώ ότι θα λύσει προβλήματα. Αν δεν βγούμε όλοι μπροστά για το καλό του ποδοσφαίρου δεν θα γίνει τίποτα» ήταν οι αρχικές τοποθετήσεις του αντιπροέδρου των «ερυθρόλευκων» για να προσθέσει:\n«Δεν φοβάμαι τα ντέρμπι, αλλά τις θεωρητικά μικρές ομάδες. Ο Ολυμπιακός είναι μέσα σ' όλους τους στόχους του . Όλοι οι παίκτες χρειάζονται. Μόνο όταν διαμορφώνουν αποτέελσμα οι διαιτητές θα μιλάω για διαιτησία".\nΟ Γκαρσία εμφανίστηκε απολογητικός προς τον κόσμο του ΠΑΟΚ:\n«Είχαμε πολύ άσχημο πρώτο δεκάλεπτο, το πρώτο γκολ προήλθε από δικό μου λάθος και αναλαμβάνω την ευθύνη. Τα παιδιά έπαιξαν καλά, όμως έτσι όμως εξελίχθηκε το ματς δεν είχαμε τύχη, αφού δεν μπορούσαμε να δημιουργήσουμε ευκαιρίες. Το σημερινό ήταν το χειρότερο μου ματς από τότε που ήρθα στην ομάδα, ζητώ συγγνώμη. Ο Ολυμπιακός έπαιξε καλά» τόνισε ο Πάμπλο Γκαρσία.\nΟ Κλάους είδε άλλο ματς και δήλωσε:\n«Δεν είναι δίκαιο αυτό το αποτέλεσμα. Ο Ολυμπιακός έπαιξε καλά στα πρώτα λεπτά, πέτυχε δύο γκολ και από εκεί και πέρα δεν έκανε κάτι ιδιαίτερο. Ήταν απλά πιο αποτελεσματικοί. Από εκεί και πέρα βέβαια και εμείς δεν κάναμε πολλά για να αντιστρέψουμε της εις βάρος μας κατάσταση…».\nΌταν ο Αθανασιάδης ρωτήθηκε για τον τραυματισμό του, ανέφερε: «Χτύπησα στο γόνατο και αύριο θα δούμε τι ακριβώς έγινε…».\nΓια τους νικητές, ο φρέσκος Καζίμ είπε:\n«Ήταν ένα δυνατό ματς σε μία δυνατή ατμόσφαιρα. Παίξαμε πολύ καλά, οπότε οι εντυπώσεις μου είναι πολύ θετικές», είπε αρχικά ο Καζίμ.\nΣχετικά με τον βαθμό ετοιμότητάς του, απάντησε: «Έπαιζα έξι μήνες σε όλα σχεδόν τα ματς της Γαλατά, δεν έρχομαι από αποχή. Αυτό που πρέπει να γίνει είναι να προσαρμοστώ. Να μάθω πώς παίζει ο Ολυμπιακός και τι χρειάζεται ο προπονητής από μένα».\nΕπίσης, σχολίασε το γεγονός ότι μόλις ήρθε, ο Παναθηναϊκός έχασε και ο Ολυμπιακός μείωσε τη διαφορά:«Μου το είπαν αρκετοί συμπαίκτες μου. Το ηθικό όλων είναι πολύ καλό στα αποδυτήρια. Αν νικήσουμε την Παρασκευή θα είμαστε πρώτοι και η πίεση θα μεταφερθεί στον Παναθηναϊκό».\nΤέλος, του ζητήθηκε να σχολιάσει την τοποθέτηση του Βαλβέρδε, ο οποίος είπε ότι ο Ολυμπιακός χρειάζεται δυνατά παιχνίδια για να παίξει καλύτερα: «Οι μεγάλοι παίκτες λειτουργούν καλύτερα κάτω από πίεση και ο Ολυμπιακός έχει αρκετούς μεγάλους παίκτες. Ίσως γι’ αυτό να το είπε».\nΟ Μέγιερι με τη σειρά του:\nΓια το κλειδί του ματς: «Κλειδί ήταν το γεγονός ότι ότι βάλαμε δυο γκολ νωρίς. Χειριστήκαμε όπως θέλαμε το ματς και το κάναμε δικό μας. Άρα το γεγονός ότι σκοράραμε σύντομα.\nΠαρότι ο ΠΑΟΚ πίεσε κι έπαιξε σκληρά ο Ολυμπιακός έδειξε χαρακτήρα: «Το ξέραμε πριν το ματς ότι ο ΠΑΟΚ είναι μια ομάδα που αρέσκεται στο να παίζει σκληρά και ειδικά στα ντέρμπι και ειδικά με τον Ολυμπιακό όμως ήμασταν προετοιμασμένοι και ξέραμε τι θα αντιμετωπίσουμε».\nΓια το αν έπαιξε ρόλο η χθεσινή ήττα του ΠΑΟ: «Θεωρώ ότι δεν άλλαξε τίποτα. Όπως και να χε έπρεπε να έρθουμε εδώ να νικήσουμε. Σίγουρα βοήθησε κάπως στην ψυχολογία, είμαστε πολύ χαρούμενοι με το «τρίποντο». Είμαστε πιο κοντά τώρα…».\nΓια την ψυχολογία μετά το -2: «Δεν παίζει ρόλο. Προσπαθούμε να προχωράμε. Να κάνουμε πάντα το ίδιο και να συνεχίσουμε έτσι».\nΤέλος ο Μαρκάνο.. έδειξε ΑΕΚ:\n«Ήταν μία πολύ σημαντική νίκη αυτή επί του ΠΑΟΚ. Μας δίνει την δυνατότητα να μπούμε δυνατά στην διεκδίκηση του πρωταθλήματος. Ξέραμε ότι μετά την ήττα του Παναθηναϊκού έπρεπε να κερδίσουμε, ώστε να πλησιάσουμε στην κορυφή και είμαστε ιδιαίτερα ευτυχισμένοι που τα καταφέραμε. Η προσοχή μας στρέφεται στο ντέρμπι με την ΑΕΚ», ήταν τα λόγια του.\nΑναρτήθηκε από red-philosophers στις 12:12 π.μ.


Pontikos News: Τι κάνουν οι ιερόδουλες όταν γεράσουν - Η ζωή μετά τη σύνταξη από τα κόκκινα φανάρια\nΤι κάνουν οι ιερόδουλες όταν γεράσουν - Η ζωή μετά τη σύνταξη από τα κόκκινα φανάρια\nΆραγε τι γίνονται οι ιερόδουλες όταν γεράσουν; Δεδομένου ότι οι περισσότερες από τις γυναίκες αυτές, λόγω επαγγέλματος, δεν έχουν φτιάξει τις δικές τους οικογένειες, δεν έχουν δικούς τους ανθρώπους που να ενδιαφέρονται για αυτές ή να τις φροντίζουν, η απορία αυτή ευλόγως δημιουργείται. Μια Γαλλίδα φωτογράφος αναλαμβάνει να τη λύσει...\nΗ Μπενεντίκτ Νεσρού επισκέφθηκε έναν οίκο ευγηρίας που έχει δημιουργηθεί στο Μεξικό και ο οποίος φιλοξενεί αποκλειστικά γυναίκες που ασκούσαν το επάγγελμα της ιερόδουλης. Ο συγκεκριμένος οίκος ευγηρίας αυτή την περίοδο φιλοξενεί περίπου 26 πρώην ιερόδουλες ηλικίας από 55 ετών έως και 86.\nΟ Casa Xochiquetzal όπως ονομάζεται ο οίκος ευγηρίας είναι δημιούργημα της Κάρμεν Μουνόζ, μιας πρώην ιερόδουλης η οποία έδωσε ιδιαίτερο αγώνα για τη δημιουργία του. Τελικά, το 2006, όταν η δημοτική αρχή της παραχώρησε ένα κτίριο, έκανε το όνειρό της πραγματικότητα: Οι πύλες του οίκου ευγηρίας αποκλειτικά για πρώην ιερόδουλες άνοιξαν.\nΗ συγκατοίκηση, όπως εξομολογείται η φωτογράφος στο βιβλίο της «The Toughest Lovers» δεν είναι καθόλου εύκολη. Καταρχάς οι γυναίκες είναι εντελώς διαφορετικές μεταξύ τους: Η 72χρονη Κανέλα με το σκυλάκι της, η Νόρμα που έχει δουλέψει σε όλα τα κόκκινα φανάρια του Μεξικού, η Πάολα που εξακολουθεί να δουλεύει στους δρόμους. Κατά δεύτερον, όπως σημειώνει η φωτογράφος οι γυναίκες αυτές συναγωνίζονταν μεταξύ τους στους δρόμους για να κλέψουν η μια τον πελάτη της αλληνής. Πώς είναι δυνατόν τώρα να συγκατοικούν. Και αν και αναγκάζονται να το κάνουν, είναι πραγματικά εξαιρετικά δύσκολο...\nΑναρτήθηκε στις 5/22/2014 04:18:00 μ.μ.\nΟ Τάσος Αρνιακός αποκαλύπτει: «Αυτή τη μέρα θα χτυπήσει νέος, ακόμα πιο ισχυρός χιονιάς τη χώρα»!


Πάνθεον (Παρίσι) - Βικιπαίδεια\nκτίσμα στο Καρτιέ Λατέν στο Παρίσι\nΣυντεταγμένες: 48°50′46″N 2°20′45″E / 48.84611°N 2.34583°E / 48.84611; 2.34583\nΤο Πάνθεον (γαλλ. Panthéon/Le Panthéon national, από την ελληνική λέξη, που σημαίνει «όλοι οι θεοί») των Παρισίων είναι ένα κτίσμα στο Καρτιέ Λατέν της πόλης. Κτίσθηκε αρχικώς ως ναός αφιερωμένος στην Αγία Γενοβέφα (Ζενεβιέβ), την πολιούχο των Παρισίων, με σκοπό να φιλοξενήσει τη λειψανοθήκη με το λείψανό της. Ωστόσο, μετά από πολλές τροποποιήσεις, χρησιμεύει σήμερα ως ένα μη θρησκευτικό μαυσωλείο που περιέχει τα λείψανα διακεκριμένων Γάλλων πολιτών (και μερικών αλλοεθνών). Αρχιτεκτονικώς, αποτελεί πρώιμο παράδειγμα νεοκλασικισμού, με πρόσοψη που έχει ως πρότυπο το Πάνθεον της Ρώμης, ενώ επιστέφεται από θόλο που έχει στοιχεία του Tempietto του Ντονάτο Μπραμάντε στη Ρώμη (στο San Pietro in Montorio).\nμαυσωλείο και εκκλησία\nΖακ-Ζερμαίν Σουφλό, Jean-Baptiste Rondelet και Maximilien Brébion\nκατηγοριοποιημένο ιστορικό μνημείο στη Γαλλία (από 1920) και κατηγοριοποιημένο ιστορικό μνημείο στη Γαλλία (από 2008)\n2 Ως τόπος ταφής\n2.1 Πλήρης κατάλογος των αποτεθειμένων ή τιμωμένων στο Πάνθεον\n2.2.1 Μερικοί διάσημοι Γάλλοι που ΔΕΝ αναπαύονται στο Πάνθεον\nΤο εσωτερικό του θόλου\nΤο αέτωμα με την επιγραφή: Aux grands hommes, la patrie reconnaissante («Στους μεγάλους άνδρες της, η ευγνωμονούσα πατρίδα»).\nΤο άγαλμα του Βολταίρου στην «κρύπτη» του Πανθέου\nΟ βασιλιάς Λουδοβίκος ΙΕ΄ της Γαλλίας ορκίσθηκε το 1744 ότι, αν θεραπευόταν από την ασθένειά του, θα αντικαθιστούσε τον κατεστραμμένο ναό του Αββαείου της Αγίας Γενοβέφας με ένα κτίσμα αντάξιο της πολιούχου αγίας των Παρισίων. Πράγματι, έγινε καλά και εμπιστεύθηκε στον Αμπέλ-Φρανσουά Πουασόν, μαρκήσιο του Μαρινύ, με την εκπλήρωση του όρκου του. Το 1755 ο Μαρινύ ανέθεσε στον Ζακ-Ζερμαίν Σουφλό να σχεδιάσει ένα ναό και η κατασκευή άρχισε περίπου δύο χρόνια αργότερα, το 1758.\nΟ Κορινθιακός ρυθμός με πλούσια λεπτομέρεια\nΤο συνολικό σχέδιο ήταν ενός «ελληνικού σταυρού» με ογκώδη είσοδο από κίονες Κορινθιακού ρυθμού. Οι φιλόδοξες γραμμές ήθελαν ένα τεράστιο οικοδόμημα με μήκος 110 μέτρα, πλάτος 84 και ύψος 83. Εξίσου εντυπωσιακή θα ήταν και η κρύπτη του. Η πιο αριστοτεχνική «πινελιά» του Σουφλό δεν είναι άμεσα αντιληπτή: ο τριπλός θόλος, με το κάθε του κέλυφος ταιριασμένο μέσα στα άλλα, επιτρέπει μία ματιά μέσα από το εσωτερικό προς τον δεύτερο θόλο, με την τοιχογραφία του Αντουάν-Ζαν Γκρο «Η αποθέωσις της Αγίας Γενοβέφας». Ο εξωτερικός θόλος είναι κτισμένος από πέτρα δεμένη με σιδερένιους συνδέσμους και καλυμμένη με μολυβένια φύλλα.\nΤα θεμέλια τέθηκαν το 1758, αλλά εξαιτίας οικονομικών προβλημάτων της εποχής οι εργασίες προχωρούσαν αργά. Το 1780 ο Σουφλό πέθανε και αντικαταστάθηκε από ένα μαθητή του, τον Ζαν-Μπατίστ Ροντελέ (1743-1829). Το επανασχεδιασμένο Αββαείο της Αγίας Γενοβέφας ολοκληρώθηκε τελικώς μετά την έναρξη της Γαλλικής Επανάστασης, και συγκεκριμένα το 1790. Με τον θάνατο του δημοφιλούς Γάλλου πολιτικού και ρήτορα Μιραμπώ στις 2 Απριλίου 1791, η Εθνοσυνέλευση, της οποίας ο Μιραμπώ ήταν πρόεδρος, διέταξε να μετατραπεί το κτήριο από εκκλησία σε μαυσωλείο για τους επιφανείς Γάλλους, κρατώντας τον θεωρητικό της αρχιτεκτονικής Quatremère de Quincy ως επικεφαλής αυτού του σχεδίου. Καθώς ήταν αναμενόμενο, ο Μιραμπώ υπήρξε ο πρώτος του οποίου η σορός εναποτέθηκε στο νέο κτίσμα, στις 4 Απριλίου 1791. Ο γλύπτης Ζαν Γκυγιώμ Μουάτ σμίλεψε ένα ανάγλυφο σύμπλεγμα για το αέτωμα του Πανθέου με τίτλο «Η πατρίδα στεφανώνει τις ηρωικές και αστικές αρετές», το οποίο αντικαταστάθηκε αργότερα, με την Παλινόρθωση των Βουρβόνων, από αντίστοιχο έργο του Νταβίντ ντ' Ανζέ.\nΔύο φορές μετά το 1791 το οικοδόμημα μετατράπηκε και πάλι σε ναό, πριν γίνει οριστικά ένα μέρος αφιερωμένο στα μεγάλα πνεύματα της Γαλλίας.\nΤο 1851 ο φυσικός Λεόν Φουκώ απέδειξε την περιστροφή της Γης περί τον άξονά της με ένα πείραμα που έγινε στο Πάνθεον (και έμεινε γνωστό από τότε ως «Πείραμα του Φουκώ»), αναρτώντας ένα Εκκρεμές του Φουκώ μήκους 67 μέτρων από τον κεντρικό θόλο. Σήμερα το αρχικό εκκρεμές φυλάσσεται στο Μουσείο Τεχνών και Επιτηδευμάτων, αλλά ένα αντίγραφο υπάρχει σήμερα σε κοινή θέα στο Πάνθεον.\nΑπό το 1906 ως το 1922 το Πάνθεον φιλοξενούσε το διάσημο γλυπτό του Ωγκύστ Ροντέν Ο σκεπτόμενος.\nΣτα τέλη του 2006 ένα «πολιτιστικό αντάρτικο κίνημα» αυτοαποκαλούμενο «Untergunther» («les UX») ολοκλήρωσε ένα πρόγραμμα διάρκειας ενός έτους κατά το οποίο επισκεύασαν κρυφά τα παλαιά ρολόγια του Πανθέου.\nΗ οπίσθια όψη ενός γαλλικού τραπεζογραμματίου του 1959 με προσωπογραφία του Βίκτωρος Ουγκώ μαζί με άποψη του Πανθέου\nΩς τόπος ταφήςΕπεξεργασία\nΗ επιγραφή πάνω από την είσοδο αναφέρει AUX GRANDS HOMMES LA PATRIE RECONNAISSANTE («Στους μεγάλους άνδρες της, η ευγνωμονούσα πατρίδα»). Θάβοντας τους επιφανείς άνδρες του στο Πάνθεον, το έθνος αναγνωρίζει την τιμή που έλαβε από αυτούς. Η εναπόθεση σορών ή λειψάνων στο μέρος αυτό είναι αυστηρά περιορισμένη και επιτρέπεται μόνο μετά από κοινοβουλευτική πράξη για «εθνικούς ήρωες». Παρόμοιος τόπος τιμητικής ταφής είναι το Μέγαρο των Απομάχων (Les Invalides) για ιστορικούς στρατιωτικούς ηγέτες όπως οι Μέγας Ναπολέων, Ντε Τουρέν και Βωμπάν. Κάθε πρόεδρος της Γαλλικής Δημοκρατίας έχει το δικαίωμα να προτείνει 1 αποθανόντα για να πάρει θέση στο Πάνθεον. Η προεδρία της δημοκρατίας και ο εκάστοτε επικεφαλής του Κέντρου Εθνικών Μνημείων για λογαριασμό της δέχονται σχετικές προτάσεις από Γάλλους πολίτες.\nΑνάμεσα στους νεκρούς των οποίων τα λείψανα βρίσκονται στο Πάνθεον συγκαταλέγεται και ο Σουφλό, ο αρχιτέκτονάς του. Ο ευρύτατα διαδεδομένος θρύλος ότι τα λείψανα του Βολταίρου κλάπηκαν από το Πάνθεον το 1814 και πετάχτηκαν στα σκουπίδια είναι ψευδής. Τέτοιες φήμες προκάλεσαν το άνοιγμα του φερέτρου του το 1897, που επιβεβαίωσε ότι το λείψανό του βρισκόταν ακόμα εκεί.\nΠανοραμική άποψη του εσωτερικού του Πανθέου\nΠλήρης κατάλογος των αποτεθειμένων ή τιμωμένων στο ΠάνθεονΕπεξεργασία\nΜε χρονολογική σειρά αποθέσεως. Τα λείψανα μερικών από τους παρακάτω δεν υπάρχουν ή αποσύρθηκαν για διάφορους λόγους (δείτε τα σχόλια). Υπάρχει πάντως αναμνηστική πλάκα.\n1791 Ονορέ Γκαμπριέλ Ρικετί, κόμης του Μιραμπώ Ο πρώτος που αποτέθηκε στο Πάνθεον. Το λείψανο ωστόσο αποσύρθηκε στις 25 Νοεμβρίου 1794, πετάχτηκε σε ανώνυμο τάφο στο Κλαμάρ και δεν ξαναβρέθηκε ποτέ.\n1791 Βολταίρος (Φρανσουά Μαρί Αρουέ)\n1792 Νικολά-Ζοζέφ Μπωρεπαίρ Το λείψανο εξαφανίσθηκε.\n1793 Λουί-Μισέλ λε Πελετιέ, μαρκήσιος του Saint-Fargeau Η σορός του αποσύρθηκε από την οικογένειά του στις 14 Φεβρουαρίου 1795.\n1793 Ωγκυστέν-Μαρί Πικό Το λείψανο εξαφανίσθηκε.\n1794 Ζαν-Πωλ Μαρά Το λείψανο αποσύρθηκε.\n1794 Ζαν Ζακ Ρουσσώ\nΓεννήθηκε ως γαλλικής καταγωγής Ελβετός.\n1806 Φρανσουά Ντενί Τρονσέ\n1806 Κλωντ Λουί Πετιέ\n1807 Ζαν-Ετιέν-Μαρί Πορταλί\n1807 Λουί-Πιερ-Πανταλεόν Ρενιέ\n1807 Λουί-Ζοζέφ-Σαρλ-Αμάμπλ ντ' Αλμπέρ, δούκας της Luynes Το λείψανο αποσύρθηκε και επιστράφηκε στην οικογένειά του το 1862 μετά από απαίτησή της.\n1807 Ζαν-Μπατίστ-Πιερ Μπεβιέρ\n1808 Φρανσουά Μπαρτελεμύ, κόμης του Μπεγκυνό\n1808 Πιερ Ζαν Ζωρζ Καμπανί\n1808 Γκαμπριέλ-Λουί, μαρκήσιος του Κωλαινκούρ\n1808 Ζαν-Φρεντερίκ, κόμης του Περεγκώ\n1808 Αντουάν-Σεζάρ ντε Σουαζέλ, δούκας του Πραλέν\n1808 Ζαν-Πιερ-Φερμέν, κόμης του Μαλέρ Μόνο αγγείο με την καρδιά του\n1809 Ζαν Μπατίστ Παπέν, κόμης του Σαιν-Κριστώ\n1809 Ζοζέφ-Μαρί Βιέν\n1809 Πιερ Γκαρνιέ, κόμης του Λαμπουασιέρ\n1809 Ζαν Πιερ, κόμης του Σερ (Sers) Μόνο αγγείο με την καρδιά του\n1809 Ζερόμ-Λουί-Φρανσουά-Ζοζέφ, κόμης του Δυρραχίου Μόνο αγγείο με την καρδιά του\n1809 Ζυστίν Μποναβεντύρ Μοράρ ντε Γκαλ Μόνο αγγείο με την καρδιά του\n1809 Εμανυέλ Κρετέ, κόμης του Champnol\n1810 Τζιοβάννι Μπαττίστα Καπράρα Ιταλός. Το λείψανο αποσύρθηκε το 1861.\n1810 Λουί-Βενσάν-Ζοζέφ λε Μπλον ντε Σαιν-Ιλαίρ\n1810 Ζαν Μπατίστ Τρεϊλάρ\n1810 Ζαν Λαν, δούκας του Μοντεμπέλο\n1810 Σαρλ Πιερ Κλαρέ ντε Φλεριέ\n1811 Λουί Αντουάν ντε Μπουγκαινβίλ\n1811 Καρδινάλιος Τσαρλς Έρσκιν Ιταλός σκωτικής καταγωγής\n1811 Αλεξάντρ-Αντουάν Υρώ, βαρόνος του Σεναρμόν Μόνο αγγείο με την καρδιά του\n1811 Καρδινάλιος Ιπολίτο Αντόνιο (Βιτσέντι Μαρέρι) Ιταλός\n1811 Νικολά-Μαρί Σοντζί ντε Κουρμπόν\n1811 Μισέλ Ορντενέ\n1812 Ζαν-Μαρί Ντορσέν\n1812 Γιαν Βίλεμ ντε Βιντέρ (στη γαλλική Ζαν Γκυγιώμ ντε Βιντέρ, κόμης Υεσέν) Ολλανδός. Στο Πάνθεον βρίσκεται το λείψανο εκτός από την καρδιά, που είναι θαμμένη στη γενέτειρά του, το Κάμπεν.\n1813 Υασίντ-Υγκέ-Τιμολεόν ντε Κοσέ, κόμης του Μπρισάκ\n1813 Ζαν-Ιγκνάς Ζακεμινό, κόμης του Αμ\n1813 Ζοζέφ Λουί Λαγκράνζ\n1813 Ζαν, κόμης του Ρουσσώ\n1813 Φρανσουά-Μαρί-Ζοζέφ-Ζυστίν, κόμης του Βιρύ\n1814 Ζαν-Νικολά Ντεμενιέ\n1814 Ζαν Ρεϋνιέ\n1814 Κλωντ-Αμπρουάζ Ρενιέ, δούκας του Μάσσα ντι Καρράρα\n1815 Αντουάν-Ζαν-Μαρί Τεβενάρ\n1815 Κλωκλώντ Ζυστ Αλεξάντρ Λεγκράν\n1829 Ζακ-Ζερμαίν Σουφλό\n1889 Λαζάρ Καρνό Αποτέθηκε 66 χρόνια μετά τον θάνατό του, στους εορτασμούς για τα 100 έτη από τη Γαλλική Επανάσταση.\n1889 Τεοφίλ Κορέ ντε λα Τουρ ντ΄Ωβέρν Αποτέθηκε 89 χρόνια μετά τον θάνατό του, στους εορτασμούς για τα 100 έτη από τη Γαλλική Επανάσταση.\n1889 Φρανσουά Σεβερέν Μαρσώ-Ντεγκραβιέρ Αποτέθηκε 93 χρόνια μετά τον θάνατό του, στους εορτασμούς για τα 100 έτη από τη Γαλλική Επανάσταση – μόνο η τέφρα.\n1894 Μαρί Φρανσουά Σαντί Καρνό Αποτέθηκε αμέσως μετά τη δολοφονία του.\n1907 Μαρσελέν Μπερτελό Τάφηκε μαζί με τη σύζυγό του, Σοφί Μπερτελό, την πρώτη γυναίκα που αποτέθηκε στο Πάνθεον.\n1908 Εμίλ Ζολά\n1920 Λέων Γαμβέτας Μόνο αγγείο με την καρδιά του\n1924 Ζαν Ζωρές Αποτέθηκε 10 χρόνια μετά τη δολοφονία του.\n1933 Πωλ Παινλεβέ\n1948 Πωλ Λανζεβέν\n1948 Ζαν Μπατίστ Περέν Αποτέθηκε την ίδια ημέρα με τον προηγούμενο.\n1949 Βικτόρ Σελσέρ\n1949 Φελίξ Εμπουέ Αποτέθηκε την ίδια ημέρα με τον προηγούμενο.\n1952 Λουδοβίκος Μπράιγ\nΑποτέθηκε στην εκατοστή επέτειο του θανάτου του.\n1964 Ζαν Μουλέν Η τέφρα του μεταφέρθηκε από το Κοιμητήριο Περ Λασαίζ στις 19 Δεκεμβρίου 1964.\n1987 Ρενέ Κασέν Αποτέθηκε στην εκατοστή επέτειο της γεννήσεώς του.\n1988 Ζαν Μονέ Αποτέθηκε στην εκατοστή επέτειο της γεννήσεώς του.\n1989 Ανρί Γκρεγκουάρ Αποτέθηκε 158 χρόνια μετά τον θάνατό του, στους εορτασμούς για τα 200 έτη από τη Γαλλική Επανάσταση.\n1989 Γκασπάρ Μοντζ Αποτέθηκε 171 χρόνια μετά τον θάνατό του, στους εορτασμούς για τα 200 έτη από τη Γαλλική Επανάσταση.\n1989 Μαρκήσιος ντε Κοντορσέ Στο πλαίσιο των εορτασμών για τα 200 έτη από τη Γαλλική Επανάσταση, δημιουργήθηκε τάφος του στο Πάνθεον. Το φέρετρό του ωστόσο είναι άδειο, καθώς το λείψανό του έχει χαθεί (κενοτάφιο).\n1995 Πιερ Κιουρί\nΤάφηκε στο Πάνθεον τον ίδιο μήνα με τη σύζυγό του (Απρίλιος 1995).\n1995 Μαρία Κιουρί\n1996 Αντρέ Μαλρώ Η τέφρα του αποτέθηκε από το Κοιμητήριο Verrières-le-Buisson (Essonne) στις 23 Νοεμβρίου 1996, κατά την εικοστή επέτειο του θανάτου του.\n1998 Τουσαίν Λουβερτύρ Αϊτινός. Μόνο αναμνηστική πλάκα.\n1998 Λουί Ντελγκρέ Μόνο αναμνηστική πλάκα\n2002 Αλέξανδρος Δουμάς (πατέρας) Το λείψανο μεταφέρθηκε εδώ 132 χρόνια μετά τον θάνατό του.\n2011 Αιμέ Σεζαίρ Μόνο αναμνηστική πλάκα (6 Απριλίου 2011) — ο Σεζαίρ είναι θαμμένος στη Μαρτινίκα.\nΕπιπλέον, τον Ιανουάριο του 2007 ο Γάλλος Πρόεδρος Ζακ Σιράκ απεκάλυψε μία πλάκα στο Πάνθεον στη μνήμη άνω των 2.600 ανθρώπων που αναγνωρίσθηκε ότι έσωσαν τις ζωές Εβραίων κατά τη διάρκεια της γερμανικής κατοχής. Αυτή η πλάκα αναγράφει σε μετάφραση:\nΚάτω από το πέπλο μίσους και σκότους που απλώθηκε πάνω από τη Γαλλία κατά τα έτη της Κατοχής, χιλιάδες φώτα αρνήθηκαν να σβήσουν. Αναγνωρισθέντες ως «Δίκαιοι των Εθνών» ή παραμένοντες ανώνυμοι, άνδρες και γυναίκες όλων των υποβάθρων και κοινωνικών τάξεων, έσωσαν Εβραίους από τις αντισημιτικές διώξεις και τα στρατόπεδα εξοντώσεως. Αψηφώντας τους κινδύνους, ενεσάρκωσαν την τιμή της Γαλλίας.\nΜία πρώτη κριτική πηγάζει ήδη από τη φράση του αετώματος «Στους μεγάλους άνδρες...». Η Μαρία Κιουρί είναι η μοναδική γυναίκα που βρίσκεται στο Πάνθεον από τη δική της αξία, και δεν είναι καν γαλλικής, αλλά πολωνικής καταγωγής. Πρόσφατα λοιπόν έγινε μία σχετική εκστρατεία με καταιγισμό προτάσεων για σημαντικές γυναικείες μορφές από την οργάνωση «Τολμήστε τον φεμινισμό». Πρώτη σε προτιμήσεις αναδείχθηκε η γυναίκα-έμβλημα της Κομούνας του 1871, η αναρχική Λουίζ Μισέλ, ενώ δεύτερη η Αδελφή Εμανυέλ, μοναχή που έζησε κοντά σε φτωχούς πληθυσμούς της Αιγύπτου και της Τουρκίας.\nΚανόνες εντάξεως στο Πάνθεον ουδέποτε κωδικοποιήθηκαν, με περισσότερους από τους μισούς να είναι ονόματα άγνωστα ακόμα και στους σύγχρονους Γάλλους, ευρισκόμενοι εκεί χάρη στον Μέγα Ναπολέοντα.\nΜερικοί διάσημοι Γάλλοι που ΔΕΝ αναπαύονται στο ΠάνθεονΕπεξεργασία\n(παρότι απεβίωσαν μετά το 1791)\nΣαρλ ντε Γκωλ — είχε ζητήσει επίμονα η σορός του να μην απομακρυνθεί ποτέ από το χωριό του, Κολομπέ λε ντεζ Εγκλίζ\nΑλμπέρ Καμύ — παρά τις προσπάθειες του Προέδρου Νικολά Σαρκοζί, οι ενστάσεις της οικογένειας του Καμύ αποδείχθηκαν ανυπέρβλητες\nΠάνθεον της Βενεζουέλας\n↑ 2,0 2,1 2,2 (Γερμανικά, Αγγλικά, Γαλλικά, Ισπανικά, Ιταλικά) archINFORM. 4512. Ανακτήθηκε στις 31 Ιουλίου 2018.\n↑ 4,0 4,1 www.techno-science.net/glossaire-definition/Pantheon-Paris-page-3.html.\n↑ «Αρχειοθετημένο αντίγραφο». Αρχειοθετήθηκε από το πρωτότυπο στις 12 Μαρτίου 2012. Ανακτήθηκε στις 5 Φεβρουαρίου 2014.\n↑ France Guide (2011). «Aimé Césaire joins Voltaire and Rousseau at the Panthéon in Paris». French Government Tourist Office. Αρχειοθετήθηκε από το πρωτότυπο στις 29 Απριλίου 2013. Ανακτήθηκε στις 9 Απριλίου 2011.\n↑ 7,0 7,1 Alissa J. Rubin, “At Resting Place for France’s ‘Great Men,’ Calls to Include More Women”, The New York Times, 22 Ιανουαρίου 2014, http://www.nytimes.com/2014/01/23/world/europe/at-resting-place-for-frances-great-men-calls-to-include-more-women.html?hp&_r=0\nΤο Panthéon στο «Κέντρο Εθνικών Μνημείων»\nPanthéon — σύγχρονες και παλαιές φωτογραφίες\nPanthéon ou église Sainte-Geneviève? Les ambiguïtés d'un monument, Denis Bocquet, διατριβή master, Πανεπιστήμιο της Σορβόνης 1992\nΤο Πάνθεον ως κτίσμα στον ιστοτόπο Structurae\nΑνακτήθηκε από "https://el.wikipedia.org/w/index.php?title=Πάνθεον_(Παρίσι)&oldid=9287243"\nΤελευταία επεξεργασία στις 29 Ιανουαρίου 2022, στις 12:10\nΤελευταία τροποποίηση 12:10, 29 Ιανουαρίου 2022.


Premier League – Gameweek 22 – SKG247.gr\nPremier League – Gameweek 22\nΠέτρος Πλατσάς 21/01/2017\t 0 Comments\tPLUS\nΠρέμιερ Λιγκ, στροφή 22η! Το κορυφαίο πρωτάθλημα του κόσμου βρίσκεται στο μεσουράνημά του και σε μία από τις πιο κρίσιμες καμπές του. Τα συνεχόμενα παιχνίδια, σε συνδυασμό με την έλλειψη ξεκούρασης έχουν λυγίσει πολλές ομάδες, οι οποίες αδυνατούν να βρουν καλό ρυθμό σε αρκετούς αγώνες, ενώ οι απώλειες βαθμών είναι συχνό φαινόμενο για όλους.\nΤο φετινό πρωτάθλημα είναι αναμφισβήτητα ένα από τα συγκλονιστικότερα και πιο ενδιαφέροντα επί εποχής Πρέμιερ Λιγκ (δηλαδή από το 1992 και μετά), καθώς υπάρχουν έξι ομάδες που ξεχωρίζουν και παλεύουν για την κατάκτηση του πρωταθλήματος. Εξίσου ενδιαφέρουσα είναι και η μάχη που δίνουν οι ομάδες που βρίσκονται στην ουρά του βαθμολογικού πίνακα, με τις Σουόνσι, Σάντερλαντ και Χαλ να βρίσκονται στην επικίνδυνη ζώνη, χωρίς όμως να έχει κριθεί τίποτα ακόμη. Ωστόσο, το γεγονός ότι η μάχη της κορυφής κεντρίζει πολύ περισσότερο το ενδιαφέρον του μέσου οπαδού είναι αδιαμφισβήτητο.\nΗ βαθμολογία των έξι πρώτων ομάδων φαίνεται στην παρακάτω εικόνα:\nΠερνώντας σιγά-σιγά στα παιχνίδια της 22ης αγωνιστικής, η αυλαία ανοίγει το μεσημέρι του Σαββάτου στο Merseyside της βορειοδυτικής Αγγλίας. Στις 14.30, η δεύτερη στη βαθμολογία Λίβερπουλ φιλοξενεί την ουραγό Swansea σε ένα ‘must win’ παιχνίδι για τους Κόκκινους του Jurgen Klopp, οι οποίοι θέλουν να διατηρηθούν όσο πιο κοντά γίνεται στην πρωτοπόρο Τσέλσι. Από την άλλη, οι Κύκνοι του Paul Clement δεν πείθουν με τις εμφανίσεις τους, η ανασταλτική τους λειτουργία παρουσιάζει πολλά προβλήματα, ενώ επιθετικά σκοράρουν με το σταγονόμετρο. Η εντός έδρας συντριβή από την Άρσεναλ με 0-4 ήταν απλώς άλλη μία απόδειξη ότι η ομάδα από τη Νότια Ουαλία έχει να ανέβει ένα Γολγοθά αν θέλει να παραμείνει στην Πρέμιερσιπ.\nΣτις 17.00 θα διεξαχθεί το παιχνίδι ανάμεσα σε Γουέστ Μπρομ και Σάντερλαντ στο Hawthorns. Οι γηπεδούχοι Baggies πραγματοποιούν μέχρι στιγμής μία εξαιρετική χρονιά και βρίσκονται στην όγδοη θέση της βαθμολογίας με 29 βαθμούς. Ο τεχνικός της ομάδας από τα Midlands, Tony Pulis έχει κάνει πολύ καλή δουλειά, η οποία φαίνεται να αποδίδει. Το μεγάλο στοίχημα για τη Μπρομ είναι αν θα καταφέρει να αντέξει μέχρι το τέλος και αν θα διεκδικήσει την έβδομη θέση που δίνει ένα Ευρωπαϊκό εισιτήριο. Στην αντίπερα όχθη, η Σάντερλαντ του David Moyes βρίσκεται και φέτος κολλημένη μέσα στη ζώνη του υποβιβασμού. Θυμίζουμε ότι πέρυσι η Σάντερλαντ βρισκόταν για 263 ημέρες στην επικίνδυνη ζώνη, όμως κατάφερε τελικά να σωθεί ως εκ θαύματος. Φέτος, οι Μαυρόγατες παρουσιάζουν το ίδιο κακό πρόσωπο και δεν μπορεί να αρνηθεί κανείς ότι δίκαια βρίσκονται στη 19η θέση με 15 πόντους. Αυτός που διακρίνεται από αυτή τη Σάντερλαντ δεν είναι άλλος από τον Jermain Defoe, ο οποίος παρά τα 34 του χρόνια σκοράρει ακατάπαυστα. Πολύ κρίσιμο παιχνίδι αυτό για την ομάδα από τον Αγγλικό Βορρά, η οποία έχει ανάγκη τους βαθμούς της νίκης.\nΜεταφερόμαστε στο νότιο Λονδίνο και το Selhurst Park, όπου την ίδια ώρα η Κρύσταλ Πάλας φιλοξενεί την Έβερτον. Οι Αετοί μέχρι στιγμής τα πηγαίνουν από το κακό στο χειρότερο και βρίσκονται μόλις μία θέση πάνω από τη ζώνη του υποβιβασμού. Η πρόσληψη του Sam Allardyce στον πάγκο της ομάδας ως αντικαταστάτη του απομακρυθέντος Alan Pardew δεν φαίνεται να παρουσιάζει κάποια θετική αλλαγή για την Πάλας, η οποία φαίνεται ότι θα αγωνιστεί μέχρι τέλους για την παραμονή της. Αντίθετα, τα Ζαχαρωτά του Ronald Koeman βρίσκονται σε πολύ καλή κατάσταση, καθώς προέρχονται από δύο πανηγυρικές νίκες στην έδρα τους κόντρα σε Σαουθάμπτον (3-0) και Σίτυ (4-0). Η Έβερτον όχι μόνο διέσυρε τους αντιπάλους της, αλλά κατάφερε να μη δεχτεί γκολ σε αυτά τα δύο παιχνίδια, κάτι που φανερώνει σημάδια βελτίωσης στην αμυντική λειτουργία της ομάδας. Η ψυχολογία είναι με το μέρος της Έβερτον σε αυτό το παιχνίδι, ωστόσο η Πάλας παίζει το τομάρι της…\nΠαράλληλα, στο Riverside η Μίντλεσμπρο υποδέχεται τη Γουέστ Χαμ σε ένα αρκετά κρίσιμο παιχνίδι για τη Μπόρο. Η ομάδα του Αϊτόρ Καράνκα περνάει ένα παρατεταμένο ντεφορμάρισμα τεσσάρων αγώνων, από τους οποίους έχει καταφέρει να συλλέξει μόλις δύο βαθμούς. Αντικειμενικός στόχος της ομάδας από το Βορρά είναι η παραμονή στην κατηγορία, κάτι που έχει τονίσει επανειλημμένα και ο ίδιος το τεχνικός της. Από την άλλη, τα Σφυριά του Σλάβεν Μπίλιτς, μετά το κάκιστο ξεκίνημα που πραγματοποίησαν στη σεζόν, έχουν αρχίσει να ανεβαίνουν όλο και περισσότερο και να παίζουν όλο και καλύτερα παιχνίδι με το παιχνίδι. Το ζήτημα για τον Κροάτη τεχνικό τη δεδομένη στιγμή είναι να κρατήσει όσο γίνεται πιο μακριά τα φώτα της δημοσιότητας από τον Dimitri Payet που επιθυμεί διακαώς να αποχωρήσει από το σύλλογο. Πάντως, όλη αυτή η ιστορία με τον Γάλλο δεν έχει επηρεάσει όπως φαίνεται την υπόλοιπη ομάδα, η οποία επικράτησε εύκολα με 3-0 της Πάλας την περασμένη εβδομάδα.\nΈνα πολύ σημαντικό παιχνίδι λαμβάνει χώρα στο Bet365, με τη Στόουκ να φιλοξενεί Μάντσεστερ Γιουνάιτεντ επίσης στις 17.00. Οι Potters του Mark Hughes έχουν αποδείξει σε αρκετές περιπτώσεις φέτος ότι είναι μία δυνατή και σκληροτράχηλη ομάδα, ιδιαίτερα στην έδρα τους. Το ποδόσφαιρο που παίζει η Στόουκ είναι αρκετά καλό ανά διαστήματα και οι παίχτες της έχουν την ποιότητα για να προξενήσουν τη ζημιά σε οποιαδήποτε ομάδα. Από την άλλη, οι Κόκκινοι Διάβολοι κατάφεραν να πάρουν την ισοπαλία στο ντέρμπι με τη Λίβερπουλ την προηγούμενη Κυριακή, καθώς ισοφάρισαν αργά στο παιχνίδι. Η ομάδα του Μουρίνιο είναι πολύ ανεβασμένη εδώ και ένα περίπου δίμηνο και ταξιδεύει στο Stoke-on-Trent με μοναδικό στόχο τη νίκη.\nΤο τελευταίο παιχνίδι που διεξάγεται στις 17.00 είναι αυτό ανάμεσα στη Μπόρνμουθ και τη Γουότφορντ στο Vitality. Η απρόσμενα δυνατή φέτος Μπόρνμουθ βρίσκεται στην 11η θέση της βαθμολογίας με 25 βαθμούς και έχει εξασφαλίσει σχεδόν από τώρα την παραμονή της στην Πρέμιερ Λιγκ. Αναμφίβολα, πολλά συγχαρητήρια αξίζουν στον προπονητή της ομάδας από το νότο, Eddie Howe, ο οποίος με περιορισμένες οικονομικές δυνατότητες έχει καταφέρει να μετατρέψει τα Κεράσια σε μία ομάδα που σφύζει από υγεία. Σε αντίθεση με τη Μπόρνμουθ, αυτή που μοιάζει να είναι υπό πλήρη κατάρρευση είναι οι Γουότφορντ. Οι Hornets του Walter Mazzarri έχουν μόλις δύο βαθμούς στις τελευταίες πέντε αναμετρήσεις που έχουν δώσει, ενώ το ακόμα χειρότερο είναι ότι αδυνατούν να παίξουν καλό ποδόσφαιρο. Στόχος του Mazzarri είναι ο τερματισμός των ανεπιτυχών αποτελεσμάτων για την ομάδα του, η οποία θα κάνει το ταξίδι στον Αγγλικό νότο με αυτό το σκεπτικό.\nΣτις 19.30, στο Etihad διεξάγεται το μεγάλο παιχνίδι της αγωνιστικής ανάμεσα σε Σίτυ και Τότεναμ. Οι γηπεδούχοι Citizens, προσπαθούν ακόμη να χωνέψουν και να ξεπεράσουν τη συντριβή από την Έβερτον με 4-0 την προηγούμενη Κυριακή στο Goodison Park. Η ομάδα από τα Eastlands του Μάντσεστερ χρειάζεται επειγόντως τους βαθμούς της νίκης για να παραμείνει κοντά στην τετράδα. Ο Pep Guardiola έχει αρχίσει πλέον να καταλαβαίνει ότι η Πρέμιερ Λιγκ δεν έχει καμία σχέση με τη LaLiga και τη Bundesliga, και είναι λογικό να αντιμετωπίζει δυσκολίες. Στο στρατόπεδο των φιλοξενούμενων από την άλλη επικρατεί πλήρης ικανοποίηση για την πορεία και τις εμφανίσεις της ομάδας μέχρι σήμερα. Πώς θα μπορούσε ο Ποκετίνο να έχει παράπονο από τους παίχτες του, όταν η Τότεναμ είναι δεύτερη και παίζει φανταστικό ποδόσφαιρο; Το ερώτημα είναι ένα: Θα καταφέρουν οι Πετεινοί να αντέξουν μέχρι το τέλος και να διεκδικήσουν το πρωτάθλημα, ή θα κουραστούν και θα μείνουν πίσω; Να υπενθυμίσουμε τέλος ότι το περσινό παιχνίδι ανάμεσα στις δύο ομάδες στο Etihad είχε λήξει 1-2 υπέρ της Τότεναμ.\nΤο μεσημέρι της Κυριακής στις 14.00 η Λέστερ φιλοξενείται από τη Σαουθάμπτον στο St’Marys της νότιας Ακτής. Οι Αλεπούδες του Claudio Ranieri δεν κατάφεραν σε κανένα σημείο της φετινής περιόδου να δείξουν κάτι από την περσινή τους σπιρτάδα. Εξαίρεση ίσως αποτελεί μόνο το παιχνίδι κόντρα στη Σίτυ, όταν και οι πρωταθλητές κέρδισαν εύκολα με 4-2. Από εκεί και πέρα η φετινή Λέστερ είναι μία σκέτη απογοήτευση, καθώς έχει συγκεντρώσει μόλις τρεις βαθμούς εκτός έδρας και παραμένει χωρίς νίκη μακριά από το King Power. Ούτε όμως και οι γηπεδούχοι είναι φέτος αυτό που ήταν τα προηγούμενα δυο-τρία χρόνια. Οι πολλές αποχωρήσεις από τους Αγίους (και) το φετινό καλοκαίρι, σε συνδυασμό με τη φυγή του Koeman για την Έβερτον προξένησαν αρκετές δυσκολίες στο διάδοχό του Claude Puel. Οι τέσσερις συνεχόμενες ήττες είναι πρόβλημα για τη Σαουθάμπτον, η οποία έχει υποχωρήσει στη 13η θέση.\nΣτις 16.15, στο Emirates, η καταπληκτική φέτος Άρσεναλ υποδέχεται τη μαχητική και δυσκολοκατάβλητη Μπέρνλι. Οι Κανονιέρηδες του Αρσέν Βενγκέρ παραμένουν στο κόλπο της διεκδίκησης του πρωταθλήματος, καθώς απέχουν μόλις οχτώ βαθμούς από τη μισητή τους Τσέλσι. Για το λόγο αυτό, μία ακόμη νίκη στο πρωτάθλημα είναι αναγκαία για την Άρσεναλ, εάν θέλει να διατηρήσει ακέραιες τις ελπίδες της για την κούπα. Να σημειωθεί εδώ ότι το Emirates είναι μία πολύ δυνατή έδρα, η οποία βοηθάει πολύ την Άρσεναλ σε τέτοιου είδους παιχνίδια. Από την άλλη, οι Clarets του Sean Dyche είναι μία συμπαγής και δυνατή ομάδα που μπορεί να κάνει τη ζημιά εύκολα αν της παρουσιαστεί η κατάλληλη ευκαιρία. Με τους Gray, Vokes και Hendrick να πρωτοστατούν, η νεοφώτιστη ομάδα του Dyche έχει καταφέρει, όχι μόνο να αποφύγει τον υποβιβασμό, αλλά να βρίσκεται και στη 10η θέση της βαθμολογίας. Πραγματικά εντυπωσιακό!\nΗ αυλαία της 22ης αγωνιστικής πέφτει στις 18.30 το απόγευμα της Κυριακής στο Stamford Bridge, όπου η Τσέλσι φιλοξενεί τη Χαλ. Η πρωτοπόρος και εντυπωσιακή κατά διαστήματα ομάδα του Κόντε θέλει να πάρει άλλη μία νίκη στο παιχνίδι αυτό για να παραμείνει στο +7 από τους διώκτες της, ή και να το διευρύνει. Αυτή τη στιγμή θεωρείται από πολλούς ως το πρώτο φαβορί για την κατάκτηση του φετινού τίτλου, όμως είναι τέτοια η φύση του πρωταθλήματος αυτού, που δεν μπορείς να προβλέψεις τίποτα με σιγουριά από τόσο νωρίς. Αυτό δεν σημαίνει όμως και ότι αποκλείεται να το πάρει. Οι Τίγρεις του Μάρκος Σίλβα ταξιδεύουν στο Bridge με αρκετά καλή ψυχολογία, καθώς κέρδισαν με 3-1 τη Μπόρνμουθ και πήραν ένα τρίποντο μετά από πολύ καιρό. Η Χαλ θα παλέψει με όλες τις δυνάμεις της για να σταματήσει την Τσέλσι, γιατί κάθε άλλο παρά αδιάφορη θα είναι: θυμίζουμε ότι βρίσκεται ήδη κάτω από τη ζώνη του υποβιβασμού και το έργο της δυσκολεύει όλο και πιο πολύ με το πέρας κάθε αγωνιστικής.\nΑυτό είναι συνοπτικά το πρόγραμμα για την 22η δεύτερη αγωνιστική του πιο όμορφου, συγκλονιστικού, απρόβλεπτου και θεαματικού πρωταθλήματος στον κόσμο. Από την πλευρά μας, ως οπαδοί, το καλύτερο που έχουμε να κάνουμε είναι να το απολαμβάνουμε στις οθόνες μας κάθε Σαββατοκύριακο!\n← Αυτό είναι το σχέδιο για τον σταθμό Βενιζέλου\nSaturday Night Disco Party στο GardenBar53 →


4 πράγματα που πρέπει να ξέρετε σήμερα (2 Αυγούστου 2018)\n2. Θα τρώτε κρέας που έχει αναπτυχθεί σε εργαστήριο;\n3. Ετοιμαστείτε για να πάρετε το ClassPass - ανεξάρτητα από το πού βρίσκεστε.\n4. Η λήψη ενός σπασίματος από την άσκηση μπορεί να προκαλέσει όλεθρο στο σάκχαρο του αίματός σας.\nΣύμφωνα με μια νέα μελέτη που δημοσιεύτηκε στο περιοδικό Behavior Change, η βασισμένη στην ευαισθησία θεραπεία είναι εξίσου αποτελεσματική με τη γνωστική θεραπεία για την αντιμετώπιση της αϋπνίας. Η γνωστική συμπεριφορική θεραπεία είναι από καιρό μια αποδεκτή θεραπεία για την αϋπνία, αλλά η επιτυχία της θεραπείας της ευαισθητοποίησης βοηθά τους ερευνητές να κατανοήσουν καλύτερα τους βασικούς μηχανισμούς αντιμετώπισης της αϋπνίας. Και οι δύο θεραπείες βοηθούν τους συμμετέχοντες να αλλάξουν τα πρότυπα σκέψης τους προς τον ύπνο, γεγονός που μειώνει το άγχος και βελτιώνει την ποιότητα του ύπνου. (PsyPost)\nΑυτό είναι το ερώτημα που οι Faunalytics και το Ινστιτούτο Καλών Τροφίμων ζήτησαν από 1.200 Αμερικανούς σε πρόσφατη έρευνα. Τα αποτελέσματα ήταν συναρπαστικά: Αν και πολλοί ερωτηθέντες δεν γνώριζαν ότι το κρέας που έφτασε στο εργαστήριο ήταν ένα πράγμα, το 66% από αυτούς έφυγαν λέγοντας ότι θα το δοκιμάσουν - ειδικά λαμβάνοντας υπόψη τα οφέλη που θα μπορούσε να έχει για το περιβάλλον. (mindbodygreen)\nΗ δημοφιλής υπηρεσία κρατήσεων κατηγορίας γυμναστικής μόλις έθεσε επιπλέον 85 εκατομμύρια δολάρια (για συνολικά 255 εκατομμύρια δολάρια) και κυκλοφόρησε το ClassPass Go, μια κλάση ήχου ικανότητας που επιτρέπει στους χρήστες να εργάζονται οπουδήποτε. "Οι ηχητικές προπονήσεις είναι μία από τις ταχύτερα αναπτυσσόμενες κατηγορίες στην ψηφιακή φυσική κατάσταση, δεδομένης της ευκολίας και της ευελιξίας", δήλωσε ο Fritz Lanman, CEO της ClassPass. (Fast Company)\nΕυτυχώς, είναι κατά πάσα πιθανότητα αναστρέψιμη. Πρόσφατες έρευνες δείχνουν ότι ακόμη και ένα σύντομο διάλειμμα δύο εβδομάδων από την άσκηση μπορεί να έχει αρνητικές επιπτώσεις στο μεταβολισμό. Σαράντα πέντε υγιείς ενήλικες μετρήθηκαν για ορισμένες μετρήσεις υγείας πριν από τη μελέτη, μετά από δύο εβδομάδες καθιστικής ζωής και πάλι μετά από δύο εβδομάδες επανέναρξης των συνήθων επιπέδων δραστηριότητάς τους. Όλοι στη μελέτη παρουσίασαν μείωση της ευαισθησίας στην ινσουλίνη σε ολόκληρο το σώμα, αύξηση του σωματικού λίπους και αύξηση της «κακής» χοληστερόλης μετά τη μείωση των επιπέδων δραστηριότητάς τους, αλλά σχεδόν όλοι οι δείκτες υγείας αποκαταστάθηκαν μετά από δύο εβδομάδες κανονικής δραστηριότητας. Φτου! (mindbodygreen)


Μεσσηνία: Παρανομούν υπακούοντας στους άγραφους νόμους της νύχτας - Messinia Press\nΜεσσηνία: Παρανομούν υπακούοντας στους άγραφους νόμους της νύχτας\nΑποκαλυπτικά στοιχεία για τον τρόπο που γίνεται η διαχείριση των αδειών των κέντρων διασκέδασης στη Μεσσηνία. Εμπλοκή θεσμικών παραγόντων σε περίεργη υπόθεση. Στο εισαγγελέα όλα τα στοιχεία, προκειμένου να χυθεί άπλετο φως.\nΜείζον ζήτημα έχει προκύψει σε περιοχή της Μεσσηνίας από τον τρόπο που οι έχοντες την ευθύνη και την αρμοδιότητα διαχειρίζονται τις άδειες νυκτερινών κέντρων. Στην υπόθεση εμπλέκονται, με διαφορετικούς τρόπους, αξιωματούχοι δήμου της Μεσσηνίας, γεγονός που προκαλεί ερωτήματα.\nΟι άδειες νυκτερινών κέντρων\nΣύμφωνα με τα στοιχεία που έχει στη διάθεσή του το messiniapress σε τουριστικό δήμο της Μεσσηνίας έχει εκδοθεί άδεια λειτουργίας νυκτερινού κέντρου διασκέδασης σε περιοχή στην οποία δεν επιτρέπεται να λειτουργούν αυτού του είδους τα κέντρα. Η συγκεκριμένη άδεια έχει υπογραφεί κατά παράβαση του σχετικού νομικού πλαισίου γεγονός που καθιστά υπόλογο τον υπογράφοντα. Σημειώνεται ότι η συγκεκριμένη άδεια αφορά το μοναδικό κέντρο αυτού του τύπου που λειτουργεί στην περιοχή.\nΕμπλοκή και δεύτερου θεσμικού παράγοντα\nΣύμφωνα με τα στοιχεία που έχει στη διάθεσή του το messiniapress στην υπόθεση εμπλέκεται και δεύτερος θεσμικός παράγοντας του συγκεκριμένου δήμου, δεδομένου ότι το κτίριο που στεγάζεται το νυκτερινό κέντρο ανήκει σε συγγενικό του πρόσωπο.\nΤο messiniapress διαθέτει όλα τα στοιχεία της υπόθεσης, τα οποία θα δημοσιευθούν με ονόματα και διευθύνσεις τις επόμενες ημέρες, οπότε και η συγκεκριμένη υπόθεση θα φτάσει στο γραφείο του αρμόδιου εισαγγελέα. Σημειώνεται ότι στην σχετική έρευνα του messiniapress εμπλέκονται και άλλοι θεσμικοί παράγοντες, οι οποίοι φέρονται να λειτουργούν «κατόπιν εντολών», προκειμένου να πληγούν οι υπόλοιποι επιχειρηματίες που δραστηριοποιούνται στην συγκεκριμένη περιοχή.\nTags: άδειεςΜεσσηνίανυκτερινά κέντρα\nΠΡΟΗΓ. ΣΧΕΤΙΚΟ ΑΡΘΡΟ Previous post: «Καινούρια» τον Αύγουστο η Μονάδα Τεχνητού Νεφρού της Κυπαρισσίας\nΕΠΟΜΕΝΟ ΣΧΕΤΙΚΟ ΑΡΘΡΟ Next post: Καλαμάτα: Ολοκληρώνονται η παρεμβάσεις στον ποταμό Άρι (φωτο)


Sir Taki: «Τυχερός που γνώρισα τον Νίξον και τον Κίσιντζερ» | Andro\nSir Taki: «Τυχερός που γνώρισα τον Νίξον και τον Κίσιντζερ»\nΑνατρέχοντας σε ένα δείπνο στο σπίτι του Ρίτσαρντ Νίξον –παρόντος και του Χένρι Κίσιντζερ–, ο columnist σκέφτεται ότι αυτοί που μας κυβερνούν σήμερα είναι απαίδευτοι, ανιστόρητοι και κοντόφθαλμοι.\nΟ Νίξον και ο Κίσιντζερ ήταν πολιτικοί γίγαντες. Τερμάτισαν τον Ψυχρό Πόλεμο με την επίσκεψή τους στη Μόσχα και στο Πεκίνο. Διαπιστώνω με ανησυχία πόσο περιορισμένοι είναι οι ορίζοντες των πολιτικών σήμερα, πόσο απαίδευτοι, ανιστόρητοι και κοντόφθαλμοι είναι αυτοί που μας κυβερνούν, αφού τους νοιάζει μόνο πώς θα επανεκλεγούν και πώς θα πλουτίσουν.\nΤο όνομα Χένρι Κίσιντζερ δεν το λες εύκολα σε Έλληνες. Θεωρείται ο ιθύνων νους πίσω από την εισβολή των Τούρκων στην Κύπρο, το 1974. Ο ίδιος αρνείται την κατηγορία – και τείνω να πιστέψω, αν και Έλληνας, ότι δεν είχε την πρόθεση να βοηθήσει τον Αττίλα.\nΓνωρίζω τον «Δόκτορα Κ», όπως τον αποκαλούν οι φίλοι του, αρκετά χρόνια, τον έχω επισκεφθεί στο σπίτι του, στην αμερικανική εξοχή, και έχω συζητήσει αρκετά μαζί του για πολιτική. Τα κράτη παίζουν το παιχνίδι της «ρεαλπολιτίκ», του πολιτικού ρεαλισμού δηλαδή, το οποίο έχει ως πρώτο μέλημά του το συμφέρον κάθε χώρας στις δεδομένες συνθήκες – κι εκεί δεν χαρίζονται κάστανα.\nΤο 1974, ο Θείος Σαμ δεν μπορούσε να κάνει και πολλά πράγματα για την Ελλάδα. Μόνοι μας είχαμε αποκλειστεί σε μια γωνιά, εξαιτίας της χούντας, κι έτσι, όταν ο νόμιμος ηγέτης της Κύπρου ανετράπη από τις στρατιωτικές δυνάμεις, η Αμερική δεν θα μπορούσε σε καμία περίπτωση να πάρει το μέρος μας.\nΚι ας μην ξεχνάμε ότι οι Ηνωμένες Πολιτείες τότε προσπαθούσαν ακόμα απελπισμένα να εμποδίσουν τους μαχητικούς Βιετκόνγκ από το να καταλύσουν τη δήθεν δημοκρατική κυβέρνηση της Σαϊγκόν, χρησιμοποιώντας ως πρόσχημα πομπώδεις λέξεις, όπως λαϊκή θέληση, δημοκρατία και ελευθερία. Ένα χρόνο αργότερα, όλα είχαν χαθεί. Το Βιετνάμ είχε γίνει κομμουνιστικό κράτος με μονοκομματικό σύστημα – και τέτοιο παραμένει μέχρι σήμερα.\n«Γυρίστε πίσω, Ρίτσαρντ και Χένρι! Ο Θείος Σαμ σας χρειάζεται περισσότερο από ποτέ».Tweet\nΔέκα χρόνια μετά την πτώση της Σαϊγκόν, με προσκάλεσαν σε δείπνο στο σπίτι του Ρίτσαρντ Νίξον, στο Νιου Τζέρσεϊ. Ήμασταν έξι καλεσμένοι: τέσσερις δημοσιογράφοι, ο Κίσιντζερ και ο πρώην Πρόεδρος. Το θυμάμαι λες και ήταν χθες. Ο Νίξον και ο Κίσιντζερ μιλούσαν για την πρώτη τους επίσκεψη στην Κίνα: Έχοντας κληθεί στην ιδιωτική κατοικία του Μάο, οι δύο πολιτικοί οδηγήθηκαν σε ένα γραφείο. «Οι τοίχοι ήταν όλοι καλυμμένοι από βιβλιοθήκες γεμάτες χειρόγραφα, βιβλία κάλυπταν το τραπέζι και το πάτωμα. Έμοιαζε περισσότερο με το καταφύγιο ενός ακαδημαϊκού, παρά με την αίθουσα ακροάσεων του πανίσχυρου ηγέτη του πολυπληθέστερου κράτους στον κόσμο», έλεγε ο Κίσιντζερ.\nΚαι συνέχιζε ο Νίξον: «Νουβέλες, μυθιστορήματα και γραπτές αφηγήσεις ηρωικών κατορθωμάτων στέκονταν δίπλα δίπλα με ιστορικά βιβλία και τόμους του Μαρξ, του Λένιν και άλλων έγκριτων συγγραφέων. Εξεπλάγην. Ειδικά όταν ο ίδιος ο Μάο μου είπε, καμαρώνοντας, ότι είχε διαβάσει πέντε φορές ένα μυθιστόρημα του 18ου αιώνα, «Το όνειρο της κόκκινης κάμαρας». «Γιατί άραγε;», αναρωτήθηκα σιωπηλά. «Τι έμαθε από αυτό;».\nΒρήκα αυτές τις διηγήσεις εντυπωσιακές, ειδικά επειδή ο Νίξον είχε φωτογραφική μνήμη και θυμόταν όλες τις λεπτομέρειες της επίσκεψης. Έτσι η συζήτησή μας μεταφέρθηκε στο τι ζητούν οι δικτάτορες, οι στρατηγοί και οι πολιτικοί από τα βιβλία που μαζεύουν ή κουβαλούν μαζί τους.\n«Εγώ διαβάζω κυρίως ιστορικά βιβλία και βιογραφίες», εξήγησε ο Κίσιντζερ. «Αποτελούν αλφαβητάρια για την πολιτική και περιέχουν σημαντικές ιδέες. Για παράδειγμα, διαβάζοντας την Ιλιάδα, εξετάζω διαρκώς πώς αποτυπώνεται η Ιστορία στη λογοτεχνία, από τη διπλωματική αποστολή που έστειλε ο Αγαμέμνων στον Αχιλλέα, στην ένατη ραψωδία, μέχρι τα γράμματα που έγραφε ο Τσόρτσιλ στη γυναίκα του την εποχή που παρέδιδε την Ανατολική Ευρώπη στον Στάλιν, το 1943, στη Γιάλτα».\n«Εγώ διαβάζω κυρίως ιστορικά βιβλία και βιογραφίες», εξήγησε ο Κίσιντζερ. «Αποτελούν αλφαβητάρια για την πολιτική. Διαβάζοντας την Ιλιάδα, βλέπεις πώς αποτυπώνεται η Ιστορία στη λογοτεχνία από τη διπλωματική αποστολή που έστειλε ο Αγαμέμνων στον Αχιλλέα, στην ένατη ραψωδία». Photo Credit: Flickr/The_Central Intelligence\nΟ Νίξον, ένας άνδρας που θαύμαζα και αγαπούσα απεριόριστα, τα έλεγε ακόμα πιο ενδιαφέροντα: «Για μένα η σημαντικότερη χρονολογία είναι το 1648. Τη βρίσκεις συνέχεια μπροστά σου, μελετώντας την Ιστορία. Τότε υπογράφηκε η Συνθήκη της Βεστφαλίας, η οποία τερμάτισε τον Τριαντακονταετή Πόλεμο, την τελευταία ουσιαστική σύγκρουση που είχε υποκινηθεί από θρησκευτικά αίτια – πριν από τους πρόσφατους μπελάδες μας με τον Αγιατολάχ Χομεϊνί». (Μην ξεχνάτε ότι μιλάμε για τον Νοέμβριο του 1986).\nΟ Νίξον συνέχισε λέγοντας ότι ο τερματισμός του Τριαντακονταετούς Πολέμου όχι μόνο σήμανε την αλλαγή στον τρόπο με τον οποίο αντιμετωπίζονταν οι θρησκευτικές μειονότητες στα πολιτισμένα έθνη του πλανήτη, αλλά στην ουσία γέννησε την ίδια την ιδέα του «πολιτισμένου έθνους», από την οποία και ξεπήδησε η μοντέρνα ιδέα του «Κράτους».\nΤέτοια ήταν τα ενδιαφέροντα αυτών των ανδρών – και θεωρώ τυχερό τον εαυτό μου που είχε την ευκαιρία να τους γνωρίσει. Ο Ρίτσαρντ Νίξον έχει πεθάνει, αλλά ο Κίσιντζερ είναι υγιής και πιο εριστικός και σοφός από ποτέ.\nΛέω όλη αυτή την ιστορία βασικά για δύο λόγους: Πρόσφατα ανακάλυψα σημειώσεις που είχα κρατήσει από εκείνο το αξέχαστο δείπνο, μερικές από τις οποίες μετέφερα εδώ. Εκτός από αυτό, όμως, διαπιστώνω με ανησυχία πόσο περιορισμένοι είναι οι ορίζοντες των πολιτικών σήμερα –ειδικά στη χώρα μας–, πόσο απαίδευτοι, ανιστόρητοι και κοντόφθαλμοι είναι αυτοί που μας κυβερνούν, αφού τους νοιάζει μόνο πώς θα επανεκλεγούν και πώς θα πλουτίσουν.\nΟ Νίξον και ο Κίσιντζερ ήταν πολιτικοί γίγαντες. Τερμάτισαν τον Ψυχρό Πόλεμο με την επίσκεψή τους στη Μόσχα και στο Πεκίνο, δείχνοντας ότι ένα ισχυρό έθνος δεν έχει τίποτα να φοβηθεί και απλώνοντας χείρα βοηθείας στους λιγότερο ισχυρούς. Δυστυχώς, από τότε άρχισε η κατηφόρα. Ο Θείος Σαμ έχει γίνει σήμερα το πιο διασυρμένο «πρόσωπο» του πλανήτη, ενώ ο αγράμματος, πολύγαμος και φανατισμένος Οσάμα Μπιν Λάντεν τιμάται ευλαβικά από εκατομμύρια πιστούς.\nΟ Μέγας Αλέξανδρος, στην επέλασή του προς την Ανατολή, κουβαλούσε μαζί του ένα αντίγραφο της Ιλιάδας. Τι βιβλία νομίζετε ότι παίρνουν μαζί τους σήμερα οι ηγέτες τους κόσμου; Τα αναγνώσματα του Μάο ήταν γελοία και μάλλον έτσι εξηγείται η δίψα του για αίμα και η γκανγκστερική συμπεριφορά του. Ο Νίξον και ο Δόκτωρ Κ διάβαζαν αρχαίους Έλληνες. Γυρίστε πίσω, Ρίτσαρντ και Χένρι! Ο Θείος Σαμ σας χρειάζεται περισσότερο από ποτέ.\nΔιαβάστε ακόμα: Όσοι κατεβαίνουν στις εκλογές καλό θα ήταν να παίρνουν μαθήματα μπουσίντο.\nKissinger nixon USA Αμερική πρόεδρος


Δύο ολοκαίνουρια τρακτέρ παρέλαβε ο δήμος Αλεξάνδρειας (φώτο-δηλώσεις Σωτήρη Τόκα) – Η Δικτυακή Πύλη της Αλεξάνδρειας\nΑΓΡΟΤΙΚΑ Οκτώβριος 8, 2018 posted by admin\nΔύο ολοκαίνουρια τρακτέρ παρέλαβε ο δήμος Αλεξάνδρειας (φώτο-δηλώσεις Σωτήρη Τόκα)\nΔύο ολοκαίνουριους αγροτικούς ελκυστήρες παρέλαβε το πρωί ο δήμος Αλεξάνδρειας.\nΤα μηχανήματα θα χρησιμοποιηθούν για τις ανάγκες πρασίνου του δήμου Αλεξάνδρειας και θα μπουν άμεσα σε λειτουργία και κίνηση.\nΣτην παραλαβή βρέθηκε ο δήμαρχος Αλεξάνδρειας Παναγιώτης Γκυρίνης και ο αντιδήμαρχος Σωτήρης Τόκας που μίλησε στην κάμερα του Αλεξάνδρεια-Γιδάς:\nΟκτώβριος 08, 2018 11:07:52 πμ\nαρχησε να δικαιωνεται η ο αγωνας του τοκα.το επομενο διαστημα θα ειναι καταιγιστκο απο εργα και προμηθειες.μπραβο αξιος.\nΟκτώβριος 08, 2018 12:42:50 μμ\nΚαθε χρονο εκλογες να εχουμε!\nΟκτώβριος 08, 2018 12:16:24 μμ\nνα τον εχουμε και του χρονου\nΟκτώβριος 08, 2018 12:38:45 μμ\nΘα λάμπουν οι αντιγονιδες\nΟκτώβριος 08, 2018 2:38:50 μμ\nΜΟΝΟ ΟΙ ΑΝΤΙΓΟΝΙΔΕΣ.\nΟκτώβριος 08, 2018 2:13:51 μμ\nΘα «οργώσουν» προεκλογικά όλα τα χωριά του Δήμου!!!\nΟκτώβριος 08, 2018 3:10:10 μμ\nκι ενα πεκοραρο λειπει ακομα κι ειμαστε κομπλε!!!!!!!!!!!!\nΟκτώβριος 08, 2018 4:41:34 μμ\nΤα τρακτέρ χωρίς κουβούκλιο/καμπίνα θα πρέπει ν’ απαγορευτούν. Εκτός του ότι εκθέτουν τους αγρότες/εργάτες στις αντίξοες καιρικές συνθήκες, είναι και θανατηφόρα σε περίπτωση ανατροπής. Με ‘γεια μας και τα δύο λοιπόν, αλλά το μπλε ήταν κακή επιλογή.\nΟκτώβριος 08, 2018 5:37:00 μμ\nΟ δήμαρχος είναι παρόν για όλα τα χωριά.\nΟκτώβριος 08, 2018 7:38:21 μμ\nΜΕΤΑΧΕΙΡΙΣΜΕΝΑ ΕΙΝΑΙ ΤΑ ΤΡΑΚΤΕΡ ΚΑΙ ΒΕΒΑΙΑ ΜΕ ΑΠΕΥΘΕΙΑΣ ΑΝΑΘΕΣΗ ΚΥΡΙΕ ΝΤΟΜΟΥΧΤΣΗ.ΕΙΝΑΙ ΑΞΙΟΛΥΠΗΤΟ 6 ΜΗΝΕΣ ΠΡΙΝ ΤΗΣ ΕΚΛΟΓΕΣ ΝΑ ΠΡΟΣΠΑΘΕΙΣ ΝΑ ΚΑΝΕΙΣ ΟΣΑ ΔΕΝ ΕΚΑΝΕΣ48 ΜΗΝΕΣ..Η ΕΚΛΟΓΗ ΤΟΥ ΓΚΥΡΙΝΗ ΘΑ ΚΡΙΘΕΙ ΑΠΟ 2 ΤΡΑΚΤΕΡ .ΜΕΓΑΛΟ ΕΡΓΟ Ο ΓΚΥΡΙΝΗΣ 5 ΧΡΟΝΙΑ ΣΤΟ ΔΗΜΟ ΑΛΕΞΑΝΔΡΕΙΑΣ.ΤΡΕΛΟΙ ΟΛΟΙ ΣΑΣ……..\nΟκτώβριος 08, 2018 7:43:40 μμ\nΜΗΠΩΣ ΕΧΕΙ ΔΕΝΔΡΑ Ο ΔΗΜΟΣ ΚΑΙ ΠΗΡΑΝ ΤΟ ΜΠΛΕ ΤΡΑΚΤΕΡ.ΣΙΓΟΥΡΑ ΕΧΟΥΝ ΚΑΙ ΤΑ ΚΑΠΝΙΖΟΥΝΕ ΓΙΑ ΑΥΤΟ ΕΧΟΥΝΕ ΠΕΙΡΑΓΜΕΝΑ ΜΥΑΛΑ…..Η ΜΟΝΟ ΜΑΛΙΑ ΕΧΟΥΝΕ ΚΑΙ ΜΥΑΛΟ ΚΑΘΟΛΟΥ… ΟΠΟΙΟΣ ΨΗΦΙΖΕΙ ΓΚΥΡΙΝΗ ΑΣ ΚΟΙΤΑΧΤΕΙ ΣΤΟ ΓΙΑΤΡΟ ΤΟΥ ΚΑΠΟΙΟ ΘΕΜΑ ΕΧΕΙ.\nΟκτώβριος 08, 2018 7:56:12 μμ\n2006 μοντελο σιγουρα.12 ετιας μηπως??χαχαχα.καλο εεεε.\nΟκτώβριος 08, 2018 8:33:37 μμ\nΟ Γκυρινης πάλι θα είναι Δήμαρχος πρώτον δεν έχει αντίπαλο και δεύτερον το αξίζει! Για όσους πιστεύουν ότι στις σημερινές οικονομικές συνθήκες οι Δήμαρχοι φέρνουν …θάλασσα στην πόλη τους πλανώνται πλάνην οικτρά! Μια χαρά τα πάει ο Δήμος μας!\nΟκτώβριος 08, 2018 11:48:21 μμ\n45 χιλιάδες απευθείας ανάθεση είσαι πολύ άσχετος μα πάρα πολύ νυχτομενος\nΟκτώβριος 09, 2018 7:00:16 πμ\nΕΣΥ ΠΟΥ ΤΟ ΠΑΙΖΕΙΣ ΞΥΠΝΙΟΣ ΔΕΝ ΣΧΟΛΙΑΖΕΙΣ ΑΝ ΤΑ ΤΡΑΚΤΕΡ ΕΙΝΑΙ ΚΑΙΝΟΥΡΓΙΑ???ΤΟ ΠΕΣ ΜΟΝΟΣ ΣΟΥ 45000 ΧΙΛΙΑΡΙΚΑ ΔΕΝ ΦΤΑΝΟΥΝ ΓΙΑ 2 ΚΑΙΝΟΥΡΓΙΑ ΤΡΑΚΤΕΡ ΑΣΧΕΤΕ……ΖΗΤΑ ΑΠΟ ΤΟΝ ΑΛΕΞΑΝΔΡΕΙΑ-ΓΙΔΑΣ ΝΑ ΑΛΛΑΞΕΙ ΤΟΝ ΤΙΤΛΟ.ΜΕΤΑΧΕΙΡΙΣΜΕΝΑ ΤΑ ΤΡΑΚΤΕΡ ΟΧΙ ΚΑΙΝΟΥΡΓΙΑ ΟΠΩΣ ΔΗΛΩΝΕΙ Ο ΚΥΡΙΟΣ ΑΝΤΙΔΗΜΑΡΧΟΣ…….ΤΟ ΨΕΜΑ ΖΕΙ ΚΑΙ ΒΑΣΙΛΕΥΕΙ……Η Μ@Λ@ΚΙ@ ΠΑΕΙ ΤΡΕΝΟ ΣΤΟΝ ΔΗΜΟ ΑΛΕΞΑΝΔΡΕΙΑΣ ΞΕΡΕΙΣ ΤΙ Μ@Λ@ΚΙ@ ΕΝΝΟΩ.\nΟκτώβριος 09, 2018 1:41:34 μμ\nΟτι και να κανεις τωρα πια Γκυρινη ειναι πολυ αργα!\nΟκτώβριος 09, 2018 1:43:53 μμ\n2 Τρακτέρ για εξιλέωση μιας πενταετίας….1.800 μέρες αδιαφορίας, ανυπαρξίας και αλαζονείας! Κρίμα για την πόλη μας!


Sofokleousin.GR | Νέα δημοπρασία ακίνητων από την Τράπεζα Πειραιώς\nΝέα δημοπρασία ακίνητων από την Τράπεζα Πειραιώς\nΔημοσιεύθηκε: 20 Νοεμβρίου 2017, 17:40\nΤο Δεκέμβριο θα λάβει χωρά η τρίτη ηλεκτρονική δημοπρασία της τράπεζας.\nΣτην τρίτη ηλεκτρονική δημοπρασία για την πώληση ιδιόκτητων ακινήτων της, προχωρά η Τράπεζα Πειραιώς. Η δημοπρασία θα πραγματοποιηθεί στις 13 και 14 Δεκεμβρίου 2017 μέσω του properties4sale.gr, του ειδικού διαδικτυακού της ιστότοπου.\nΑναζήτηση στο site properties4sale.gr ακινήτων που ταιριάζουν στις ανάγκες τους με πρόσβαση στο πληροφοριακό υλικό που παρέχεται (φωτογραφίες, κάτοψη, βεβαίωση μηχανικού, άδεια οικοδομής κα).\nΑγορά ακινήτου στην τιμή «Άμεσης Αγοράς» που αναγράφεται στο site ή συμμετοχή στη δημοπρασία στις 13 και 14 Δεκεμβρίου 2017.\nΗ επόμενη δημοπρασία προγραμματίζεται για το πρώτο τρίμηνο του 2018.


Παιδικό ποδήλατο! | FamilyLife.gr\nbarbie αγκάλιασμα αισθήσεις μωρού αναψυκτικά βρεφικά και παιδικά γάλατα γενέθλιος χάρτης εξωσυζυγική σχέση η πρώτη βόλτα πισίνα πρώτη μέρα στο σχολείο σπίλος στάση σώματος ταλέντα τοστ χαμηλά λιπαρά\nΌταν αγοράζετε ένα ποδήλατο για το παιδί σας, είναι σημαντικό να γνωρίζετε αν θα αισθάνεται άνετα όταν το χρησιμοποιεί.\nΑν ένα ποδήλατο είναι πολύ μικρό, αυτός θα νιώθει στριμωγμένος και ίσως ακόμη και αμηχανία όταν κάθεται σε αυτό. Αν είναι πολύ μεγάλο, μπορεί να φοβάται ότι θα χάσει τον έλεγχο του ποδηλάτου.\nΧρησιμοποιώντας τις γενικές κατευθυντήριες γραμμές για την ηλικία και το μήκος των ποδιών του παιδιού σας θα σας βοηθήσει να επιλέξετε ένα ποδήλατο στα μέτρα του.\nΠαράμετροι επιλογής ποδηλάτου για τα παιδιά σας!\nΕπιπλέον, ένα παιδί για να μάθει να κάνει σωστά ποδήλατο, πρέπει να ενδιαφέρεται πράγμα το οποίο δεν συμβαίνει μέχρι και την ηλικία των 10 ετών.\nΤι μέγεθος ποδηλάτου έχει το παιδί σας ανάγκη!\nΤα πιο κοινά μεγέθη τροχών είναι 12, 16, 20 και 24 ίντσες. Σε αντίθεση με τα ποδήλατα των ενηλίκων , στα οποία μετριέται το μέγεθος βάση σκελετού και καθίσματος ( ύψος), στα παιδικά ποδήλατα το μέγεθος μετριέται ανάλογα με τη διάμετρο των τροχών τους.\nΤα παιδικά μεγέθη ποδηλάτων ξεκινούν με 12-ιντσών ζάντες και μετά αυξάνονται ανά 2 ίντσες, μέχρι και 24 ίντσες. Ωστόσο, τα ποδήλατα με τροχούς διαμέτρου 14 ιντσών και 18-ιντσών συνήθως δεν είναι διαθέσιμα. Τα πιο κοινά μεγέθη τροχών είναι 12, 16, 20 και 24 ιντσών.\nΟδηγός για το μέγεθος ποδηλάτου ανά ηλικία!\nΤο μέγεθος του ποδηλάτου που θα επιλέξετε εξαρτάται από την ηλικία, το ύψος και τη δύναμη του παιδιού σας.\nΣε γενικές κατευθυντήριες γραμμές ανά ηλικία για την επιλογή μεγέθους στο παιδικό ποδήλατο είναι τα εξής: τα παιδιά μεταξύ των ηλικιών 3 έως 5 μπορούν να χρησιμοποιήσουν άνετα ποδήλατα με τροχούς διαμέτρου 12 ιντσών.\nΤα παιδιά μεταξύ 4 έως 7 ετών, θα χρειαστούν ποδήλατο με τροχούς 16-ιντσών, 5 έως 10 ετών θα χρειαστούν ποδήλατο με τροχούς 20-ιντσών και παιδιά 8 έως 14 ετών, θα χρειαστούν ένα ποδήλατο με τροχούς διαμέτρου 24 ιντσών.\nΑυτές οι γενικές ηλικιακές κατηγορίες καλύπτουν το μεγαλύτερο ποσοστό των παιδιών με κάποιες εξαιρέσεις σε παιδιά που ίσως είναι πολύ ψηλά για την ηλικία τους.\nΟδηγός για το μέγεθος ποδηλάτου καθ' ύψος!\nΕκτός από τον γενικό κανόνα ταξινόμησης μεγέθους ποδηλάτου βάση ηλικίας, ένας πιο συγκεκριμένος κανόνας είναι και καθ' ύψος.\nΑυτό μπορείτε να το κάνετε μετρώντας τα πόδια του παιδιού σας, πώς όμως; θα πάρετε ένα μέτρο και θα ξεκινήσετε να μετράτε από τον καβάλο προς τον αστράγαλο μέχρι τη φτέρνα.\nΣε γενικές γραμμές, τα παιδιά ηλικίας 2 έως 4 με 35 έως 43 εκατοστά μήκος μέτρησης χρειάζονται ποδήλατο με τροχούς 12-ιντσών.\nΗλικίας 4 έως 6 με 42 έως 50 εκατοστά στο μήκος μέτρησης χρειάζονται ποδήλατο με τροχούς 14-ιντσών\nΗλικίας 5 έως 8 με 48 έως 55 εκατοστά στο μήκος μέτρησης χρειάζονται ποδήλατο με τροχούς 16-ιντσών\nΗλικίας 6 έως 9 με 52 έως 60 εκατοστά στο μήκος μέτρησης χρειάζονται ποδήλατο με τροχούς 18-ιντσών\nΗλικίας 7 έως 10 με 58 και 66 εκατοστά στο μήκος μέτρησης χρειάζονται ποδήλατο με τροχούς 20-ιντσών\nΤα παιδιά 9 ετών και άνω με 64- 72 εκατοστά στο μήκος μέτρησης χρειάζονται ποδήλατο με τροχούς 24 ιντσών.\nΟι ηλικίες και μετρήσεις θα καλύψουν όλα τα παιδιά με βάση τις ατομικές διαφορές ύψους που μπορεί να έχει κάθε παιδί.\nΔεδομένου ότι τα μεγέθη ποδηλάτων των 14 ιντσών και 18-ιντσών τροχών δεν πωλούνται συνήθως, αν διαπιστώσετε ότι το παιδί σας χρειάζεται ένα από αυτά τα μεγέθη, θα πρέπει πιθανώς να πειραματιστείτε με τα άλλα διαθέσιμα μεγέθη.\nΠάρτε το παιδί σας μαζί σας όταν επιλέγετε ένα ποδήλατο!\nΣας συμβουλεύουμε να έχετε το παιδί σας μαζί σας ώστε να καθίσει στο κάθισμα του ποδηλάτου και να κρατήσει το τιμόνι. Σε αυτή τη θέση, οι μύτες των ποδιών του θα πρέπει να ακουμπάνε στο έδαφος.\nΓια το ποδήλατο ενός αγοριού, βάλτε το να σταθεί όρθιο πάνω από τον οριζόντιο σωλήνα, η απόσταση από τον καβάλο με τον οριζόντιο σωλήνα να είναι 2-3 εκατοστά. Δεδομένου ότι ορισμένα μοντέλα ποδηλάτων έχουν διαφορετικό στυλ, ο οδηγός αγοράς βάση μεγέθους των τροχών μπορεί να μην είναι ακριβής.\nΑν το ποδήλατο που θα επιλέξετε έχει ένα μικρότερο πλαίσιο λόγω του στυλ του,η οριζόντια πάνω γραμμή του θα μπορούσε να είναι χαμηλότερο σε σχέση με τα άλλα ποδήλατα.\nΒεβαιωθείτε ότι το ποδήλατο είναι ανάλογο με το μήκος των ποδιών του.


The Good Girl - Σαν Καλό Κορίτσι (2002) » Καλύτερες ταινίες και ξένες σειρές online ελληνικούς υπότιτλους.\nfilmatic.online » Films » Κωμωδία » The Good Girl - Σαν Καλό Κορίτσι (2002)\nThe Good Girl - Σαν Καλό Κορίτσι (2002) με ελληνικούς υπότιτλους online\nταινία The Good Girl - Σαν Καλό Κορίτσι (2002) online του σκηνοθέτη Miguel Arteta Υπάρχει κάποιο σημείο στη ζωή που συνειδητοποιείς ότι όσα ήθελες να κάνεις δεν πρόκειται να γίνουν ποτέ πραγματικότητα. Σε αυτό το σημείο βρίσκεται η Justine. Εργάζεται στο τοπικό super market. Βρίσκεται εγκλωβισμένη σε ένα γάμο που έχει σχεδόν διαλυθεί. Ο σύζυγος περνάει τις περισσότερες ώρες της ημέρας στον καναπέ μαζί με τον καλύτερό του φίλο καπνίζοντας μαριχουάνα. Η μονότονη ζωή της θα αλλάξει όταν στο μαγαζί έρθει ο Holden και η Justine θα πιστέψει για λίγο ότι θα κατορθώσει να ξεφύγει από τη βαρεμάρα της καθημερινότητας.\nΠρωταγωνιστούν: Jennifer Aniston, Jake Gyllenhaal, Deborah Rush\n@ Guest manos\nοι ελληνικοι υποτιτιλοι που ειναι ?\nfilmatic 3 (vot. 26)\nIMDB 6,4 (vot. 43880)\nΤαινια online The Good Girl - Σαν Καλό Κορίτσι (2002) greek subs\nπροβολές 11 611


ΑΕΡΟ ΔΥΝΑΜΙΚΗ ::::...\nΤα Προϊόντα της Αεροδυναμικής\nΗ εταιρεία ΑΕΡΟΔΥΝΑΜΙΚΗ Ε.Π.Ε. ξεκίνησε την λειτουργία της από το 1974 με σκοπό την εισαγωγή και εμπορία φίλτρων υγρών / αερίων και βιομηχανικού εξοπλισμού, απαραίτητα στην ελληνική βιοτεχνία, την βιομηχανία αλλά και κατ’ επέκταση την ελληνική οικογένεια (φίλτρα επεξεργασίας νερού). Από τότε έχει επεκτείνει τον προϊοντικό κατάλογό της στις παρακάτω κατηγορίες προϊόντων :\n• ΦΙΛΤΡΑ ΥΓΡΩΝ\n• ΦΙΛΤΡΑ ΠΕΠΙΕΣΜΕΝΩΝ ΑΕΡΙΩΝ\n• ΦΙΛΤΡΑ ΑΕΡΟΣ – ΠΕΡΙΒΑΛΛΟΝΤΟΣ\n• ΦΙΛΤΡΑ ΕΠΕΞΕΡΓΑΣΙΑΣ ΝΕΡΟΥ\nΤα προϊόντα που εισάγει η ΑΕΡΟΔΥΝΑΜΙΚΗ διατίθενται πανελλαδικά μέσω δικτύων μεταπωλητών.\nΟ στόχος της ΑΕΡΟΔΥΝΑΜΙΚΗΣ είναι να εισάγει και να εμπορεύεται προϊόντα άριστης ποιότητας, με πλήρη κάλυψη των τεχνικών και λειτουργικών χαρακτηριστικών που απαιτούνται από τους χρήστες και σε ανταγωνιστική τιμή. Η τεχνική υποστήριξη των προϊόντων, είναι επίσης ένας τομέας που δίνει ιδιαίτερη βαρύτητα η ΑΕΡΟΔΥΝΑΜΙΚΗ.\nΜε την πάροδο των ετών η ΑΕΡΟΔΥΝΑΜΙΚΗ κατάφερε να δημιουργήσει συνεργασίες με μερικούς από τους μεγαλύτερους ξένους οίκους του χώρου, οι οποίες διατηρούνται μέχρι και σήμερα. Παρακάτω αναφέρονται χαρακτηριστικά κάποιοι από αυτούς τους οίκους:\nPorvair - Microfiltration\nΗ παροχή των παραπάνω λύσεων γίνεται είτε κατευθείαν από την ΑΕΡΟΔΥΝΑΜΙΚΗ, είτε μέσω επιλεγμένων και εξειδικευμένων partners.